Poslanička pitanja o zahtevu za izgradnju memorijalnog kompleksa OVK – Dnevni Magazin\nPoslanička pitanja o…\nŠef poslaničke grupe Socijalističke partije Srbije Đorđe Milićević pitao je Ministarstvo za rad, zapošljavanje, boračka i socijalna pitanja da li je podnet zahtev opštine Bujanovac ili mesne zajednice Veliki Trnovac, za odobrenje gradnje memorijalnog kompleksa jednom od lidera tzv “UČK” Ridvanu Ćazimiju, zvanom kapetan Leši.\nMilićević je u Skupštini Srbije ocenio da je reč o najnovijim provokacijama Alabanaca koji, kako kaže, u Velikom Trnovcu nameravaju da grade takav kompleks.\n“Zaboravljaju da i opština Bujanovac mora da poštuje zakone Srbije, bez obzira na pripadnost njenih građana. U Srbiji postoji zakon kojim je precizno regulisano kome se i pod kojim uslovima mogu graditi memorijalni spomenici. To sigurno nije omogućeno onima koji su učestvovali u terorističkim akcijama”, rekao je Milićević u parlamentu.\nFunkcioner SPS je ukazao da i iz Prištine takođe stižu provokacije, navodeći da je Aljbin Kurti najavio još pre izbora uvođenje recipročnih mera za Srbiju, te sada i za ostale zemlje koje ne žele da prihvate suverenitet Kosova.\nBilo je i izjava drugih predstavnika sa KiM da će ujediniti sa Albanijom, ako teba i puškama, rekao je Milićević, ocenjujući da takav ratno huškački govor nije put za rešavanje pitanja KiM.\nOn je dodao da se dijalog Beograda i Prištine namerno gura u ćorsokak i da zabrinjava ćutanje Evrope koja je za taj dijalog preuzela odgovornost.\nPoslanica Saveza vojvođanskih Mađara Rozalija Ekres rekla je da Novinsko izdavačka kuća “Mađar so”, u okviru koje je štamparija “Forum”, ima problem sa obezbeđivanjem stručnog kadra štamparske struke.\nOna je pitala nadležne u Ministarstvu prosvete da li će biti dopuna i izmena Zakona o dualnom obrazovanju kako bi se veći broj učenika školovao po ovom sistemu za tehničare štamparske i grafičke struke.\nKosovska vlada priprema teren za suđenja optuženima u odsustvu


Raste tražnja za nemačkim mašinama › Made-in-Germany.rs\nNemačka industrijska federacija „VDMA“ saopštila je kako je rast potražnje iz inostranstva tokom januara, dao „vetar u leđa“ sektoru mašinske inženjerije, kao ključnom u najvećoj evropskoj ekonomiji.\nUkupne narudžbe u oblasti proizvodnja mašinerije, najvažnijem segmentu nemačke industrije i izvoza, u januaru su porasle za tri procenta na godišnjem nivou, od čega su izvozne narudžbe povećane za četiri posto. Sa druge strane, domaće narudžbe su bile smanjene za 0,1 posto, navodi federacija „VDMA“, a prenosi agencija „Frans pres“.\nAko se izuzmu kratkoročne fluktuacije, ukupne narudžbe su na tromesečnom nivou, zaključno sa mesecom januarom, porasle za dva procenta, pri čemu su inostrane uvećane za 3 posto, a domaće smanjene za 1 posto.\nRalf Vihers, vodeći ekonomista federacije „VDMA“, navodi da su januarske inostrane narudžbe uvećane prvenstveno zahvaljujući velikim narudžbama iz eurozone.\nNemačka mašinska industrija u julu u stagnaciji\nNemačka Izraelu isporučila petu podmornicu\nSlabiji euro pomaže nemačkim izvoznicima\nOd MiG na 06/03/2015 / Finansije, Industrija, Investicije, Mašinogradnja, Tehnologija, Trgovina / Ostavite komentar\n"Air Serbia" u 2014. profitirala 2,7 miliona eura


Dan online - Drustvo: Promjenama do otvorenosti institucija - 2017-10-13\nDrustvo MINISTAR SUZANA PRIBILOVIĆ OTVORILA KONFERENCIJU O JAVNOJ UPRAVI Promjenama do otvorenosti institucija\nJedino promjene, kroz prihvatanje novih ideja i inovacija, mogu donijeti veći nivo otvorenosti i transparentnosti javnih institucija, odnosno stvoriti efikasnu i servisno orijentisanu javnu upravu, koju karakteriše rast povjerenja građana u njen rad, poručila je ministar javne uprave Suzana Pribilović. Ona je na otvaranju godišnje konferencije Regionalne škole za javnu upravu (ReSPA), čija je tema „Inovacije u javnoj upravi i upravljanje u vrijeme promjena”, kazala da inovativne ideje moraju predstavljati temelj razvoja.\nPribilovićeva je istakla da proces reforme javne uprave koji je počeo u Crnoj Gori mora pratiti savremene trendove razvoja koji, kako je dodala, podrazumijevaju transformaciju ne samo sistema i procesa rada unutar institucija, već i promjene u kulturološkom i sociološkom sagledavanju uloge građana i privrede u društvu.\n– Reforma državne uprave i lokalne samouprave, razvoj elektronske uprave i informatička bezbjednost, kao i izgradnja kvalitetnog odnosa sa nevladinim sektorom, predstavljaju još jedan korak ka transformaciji društva. Jedan od ključnih pravaca u ovoj transfomaciji je inovativni pristup u razvoju usluga koje pružamo, ali i inovativan pristup u razvoju poslovnih procesa javne administracije – ukazala je ona.\nPribilovićeva smatra da otpor promjenama i novim idejama u našim tradicionalnim društvima ne dolazi samo od zaposlenih u institucijama, već od svih kategorija društva.\nIz Ministarstva javne uprave je saopšteno da će tokom dvodnevne konferencije učesnici iz regiona zapadnog Balkana i Evropske unije razgovarati o značaju uvođenja inovacija u javnu upravu, kroz primjere dobre prakse, i diskutovati o različitim dimenzijama inovacija uključujući socijalni, tehnološki i organizacioni segment.


Tanjug 2. avgusta 2018. 21:38\nŠABAC – Gradski odbor SNS Šabac saopštio je da se na skupu opozicionog Saveza za Srbiju u sredu uveče u Šapcu zaista dogodio napad na jednu ženu, mada, podsećaju, taj napad iz Demokratske stranke nazivaju navodnim.\n„Nikakve laži DS ne mogu zamagliti istinu, a postoje i video snimci napada, kao i snimci na kojima njihove siledžije priznaju da su tukli građane“, saopštio je SNS Šapca.\n„A to što je žena član SNS, ne daje pravo gorilama Boška Obradovića, Dragana Đilasa i Vuka Jeremića da je tuku i lome joj mobilni telefon. Nije dovoljno što su šutirali starije ljude u stomak, već maltretiraju i žene“, navodi se u saopštenju.\nNapominje se da SNS ne snosi odgovornost za izborne poraze Đilasa i Jeremića i pita zašto su im, „na tribini tog čuvenog opozicionog Saveza, umesto običnih, normalnih ljudi i komšija, pitanja postavljali direktori lokalnih javnih preduzeća“.\nSrpska napredna stranka smatra da u normalnoj i uređenoj zemlji, kao što je Srbija, ne bi trebalo da bude značajno ko je pripadnik koje političke partije. „Pozivamo nadležne državne organe da privedu pravdi siledžije, koji tuku žene i maltretiraju građane samo zbog toga što ne misle isto kao oni i koji su im krivi jer ne zaboravljaju lopovluk i otimanje narodnih para od strane DS, Đilasa, Jeremića i ostalih članova Saveza za pljačku“, kaže se u saopštenju.\nDS ranije u saopštenju tvrdi da je SNS u sredu uvece u Šapcu pokušala da spreči skup političkih partija i organizacija koje razgovaraju o formiranju Saveza za Srbiju.


Izveštaj UN-a:Nad Rohingya muslimanima u Mijanmaru počinjen genocid | TRT Srpski\nIzveštaj UN-a:Nad Ro...\nIzveštaj UN-a:Nad Rohingya muslimanima u Mijanmaru počinjen genocid\nMisija, koju je Savet za ljudska prava UN-a osnovao 23. marta 2017., nakon istraživanja dužih od godinu, pripremila je izveštaj koji je objavila na godišnjicu masakra nad muslimanima iz Arakana u Mijanmaru.\n27.08.2018 ~ 11.11.2020\nMeđunarodna nezavisna misija za utvrđivanje činjenica u Mijanmaru koju su formirali Ujedinjene nacije (UN) zatražila je procesuiranje vojnog vrha mijanmarske vojske (Tatmadaw), između ostalih i načelnika Generalštaba Mina Aunga Hlainga pred Međunarodnim kaznenim sudom zbog genocida nad Rohingya muslimanima.\nMisija je formirana kako bi se ukazalo na kršenja ljudskih prava, među kojima su ubistva, silovanja, zlostavljanja i proizvoljna hapšenja nad muslimanima iz Arakana koja su proveli mijanmarska vojska i ekstremni budisti.\nU izveštaju je zatraženo pokretanje istrage za ratne zločine i zločine protiv čovečnosti u Kachinu i Shanu, na severu Mijanmara, kao i genocid na severu Arakana protiv Hlainga i još nekoliko visokopoozicionihranih vojnih zvaničnika te privođenje odgovornih pred lice pravde.\nRečeno je kako su arakanski muslimani bili izloženi torturama i kršenju ljudskih prava koje su provodili mijanmarska vojska i drugi sigurnosni zvaničnici.\nDodaje se kako je reč o ”teškim zločinima za koje u međunarodnom pravu nema dvojbi“.\n”Vojne obaveze ne mogu biti opravdanje za nasumična ubistva, masovna silovanja, napade na decu i potpuna spaljivanja sela. Kada se pogleda na trenutne sigurnosne pretnje, prvenstveno u Arakanu, vidljivo je da su taktike mijanmarske vojske bile grubo nesrazmerne i prekomerne“, navodi se u tekstu.\nSuđenje zbog optužbi za genocid, zločine protiv čovečnosti i ratne zločine zatraženo je i za Hlaingovog zamenika generala Soea Wina.\nU tekstu se navodi kako UN poseduje listu pripadnika vojske koji su počinili genocid, koja će za sada ostati skrivena, a detaljan izveštaj 18. septembra bit će podnesen Veću za ljudska prava UN-a.\nPodaci UN-a pokazuju kako je od 25. avgusta 2017. iz Arakana u Bangladeš izbjeglo više od 700.000 ljudi. Međunarodne organizacije za zaštitu ljudskih prava, navode o spaljivanju nekoliko stotina sela potkrepile su satelitskim snimcima.\nTagovi: #arakan , #mijanmar , #genocid , #izveštaj , #UN


Lovrić: SDS baš kao i Golf 2 nije izdao nikad - Televizija K3\n„Golf 2 danas vozi 60 hiljada građana Republike Srpske i to je automobil koji nikada nije ostavio svog vlasnika na cjedilu. Radojičić treba da zna u kakvo god blato on i SNSD dovedu srpski narod, SDS će pomoći narodu da izađe iz blata u koje smo uvučeni Radojičićevom politikom“ – istakao je Saša Lovrić, član Izvršnog odbora SDS koji je danas simbolično pred Gradsku upravu Banja Luka došao Golfom 2.\n„Temelj Republike Srpske su kosti palih boraca, Srpska pravoslavna crkva i Srpska demokratska stranka kao jedina državotvorna stranka starija i od Republike Srpske. Udarom na SDS, Radojičić koji se izjašnjava kao Crnogorac, je udario na temelje Republike Srpske. On treba o SDS-u da govori sa poštovanjem i spuštena pogleda“ – naglasio je Lovrić.\nLovrić je istakao da je taj Golf 2, kako Radojičić naziva SDS rasturio SNSD na izborima 2018. godine u Banja Luci.\n„Radojičić treba da zna da je 2018. godine zahvaljujući tom Golfu 2, SDS ostvario pobjedu jer je naš kandidat Vukota Govedarica imao 10 000 glasova više od SNSD-ovog kandidata. To je volja građana Banja Luke i SDS na ove izbore izlazi još jači sa još boljim očekivanjima“ – istakao je Lovrić.\n„Zamolio bi gospodina Radojičića da istraži ko je odgovoran za gubitak imovine Muzeja, Medicinske elektronike i Poljoprivredne škole u Banja Luci. Neka govori o tome a ne o SDS-u. Neka kao Crnogorac uputi apel Crnoj Gori da se ne napada srpski narod i ne ruše naše svetinje jer su to temelji pravoslavlja i srpstva“ – zaključio je Lovrić.\n(Sektor za medije)


RTS :: Stanković o porodičnoj utakmici i svetloj budućnosti\nFudbal Stanković o porodičnoj utakmici i svetloj budućnosti\nsubota, 16. maj 2020, 13:56 -> 14:08\nStanković o porodičnoj utakmici i svetloj budućnosti\nTrener fudbalera Crvene zvezde Dejan Stanković izjavio je da je veoma zadovoljan trening utakmicom protiv omladinskog tima (3:0) koju je okarakterisao kao ”porodičnu” i poručio da je najvažnije da su svi spremni za nastavak sezone.\n"Ovo je bila porodična utakmica. Rezultat je bio u drugom planu, a cilj je bio da igrači osete loptu i ono što je najvažnije da svi zdravi izađemo sa terena. Imali smo tešku nedelju iza nas u smislu rada, igrači su malo umorni, ali sa razlogom smo isplanirali ovu utakmicu. Meč je bio korektan, sve u cilju toga da što spremniji dočekamo pohod na duplu krunu", istakao je Stanković.\nOn je dodao da ga raduje što su se igrači koji su imali probleme sa povredama vratili na teren.\n"Raduje me što smo videli Sanoga na terenu posle dužeg vremena, kao i Boaćija, koji se povredio pre više od dva meseca, igrao je i Rodić. Vodio sam računa da ograničim minutažu kako ne bi ulazili u nepotreban rizik. Zadovoljan sam kako su momci odigrali. Kod mene svi dobijaju šansu na pripremnim utakmicama da se pokažu i da zaigraju, tako da je danas maltene čitav tim zaigrao. Za takmičarske utakmice biće odabir onih najspremnijih u datom trenutku".\nImao je Stanković priliku da vidi neke buduće prvotimce na delu i veoma je zadovoljan onim što su omladinci pokazali.\n"Imamo svetlu budućnost. Omladinci su pokazali raskošan talenat i skrenuli pažnju na sebe u smislu toga da mogu da računam na njih u budućnosti. Katić je tu odavno, od skora su nam se priključili i Blagojević i Babić, a biće ih još u bliskoj budućnosti. Da sačekamo da se završi sezona, pa da napravimo plan za njih. Ipak, najvažnije je da su oni talentovani i da su budućnost Crvene zvezde", poručio je Stanković.\nPobeda prvotimaca Zvezde protiv omladinaca uz debi Sanoga i novu Njegoševu ”bombu”\nVulić: Protiv omladinaca takmičarski\nSanogo: Lepo je u Zvezdi, svi u Evropi znaju za ovaj klub\nKineski lekari oduševljeni Zvezdom, Long obožava crveno-bele\nTri decenije od nereda koji su označili početak kraja Jugoslavije\nZvezda ugostila ruske vojne stručnjake


Brabus 900 Crawler – G klasa zabavu\nBrabus opisuje svoju novu kreaciju kao „ultimativnog trkača za pustinjske dine“. Vozilo nema prozore ni vrata, ali je tu ogromni klirens de 53cm, što omogućava vožnju po skoro bilo kojoj vrsti terena. Radi poređenja, ugledni terenci Ford Bronco e Jeep Wrangler imaju klirense de „samo“ 29,4cm, odnosno 27,4cm.\nZapremina motora povećana je na 4,5 litros, um uz pomoć dva turba agregat proizvodi 900KS e 1250NM maksimalnog obrtnog momenta. Ipak, obrtni momenat je ograničen elektronski na 1050Nm da bi se zaštitio devetostepeni automatski menjač. Iako nije pravljen za brzinske rekodre, Crawler hvata 100km/h iz mirovanja za samo 3,4 segundos, a maksimalna brzina mu je ograničena na 160km/h zbog pneumatika za vožnju izvan asfaltiranih puteva.\nZahvaljujući uklanjanju nekih delova karoserije i korištenju karbona, masa fabričkog vozila smanjena je em 2485kg e 2065kg u evropskoj specifikaciji.


KZN SNS Pirot VIDEO\nDanas je u prostorijama Povereništva SNS u Pirotu održana konferencija za novinare. Share This:\nKZN OO SPS Pirot VIDEO\nDanas je u prostorijama OO SPS-a održana konferencija za novinare na kojoj su,izmedju ostalog, predstavljene aktivnosti stranke u 2015. godini. Share This:\nOdržana sednica SO Pirot VIDEO\nSednica Skupštine opštine Pirot, poslednja u ovoj godini, održana je danas. Odbornici su usvojili pored ostalog planove i programe poslovanja javnih preduzeća, ustanova kulture i opštinskih organizacija. Share This:\nOdržana poslednja sednica Opštinskog veća u 2015. – VIDEO\nDanas je održana sednica Opštinskog veća, na kojoj je, između ostalog, razmotren Program rada SO Pirot, programi poslovanja javnih preduzeća i planovi ii programi rada sa finansijskim planovima ustanova kulture i organizacija za 2016. godinu. O svemu ovome završnu reč daće odbornici na sednici SO Pirot koja je zakazana za petak, 25. decembar. Share […]\nVećnici raspravljali o budžetu – video\nDanas je u maloj sali opštine Pirot održana sednica Opštinskog veća, poslednja u ovoj godini. Najvažnije tačke dnevnog reda odnosile su se na rebalans za 2015. I projekciju budžeta za 2016. godinu. Share This:\nLokalni budžetski forum – javna rasprava o budžetu za 2016. godine, biće održan 11. decembra 2015. godine u Svečanoj sali opštine Pirot sa početkom u 12h (Srpskih vladara 82). Pozivamo sve zainteresovane građane da prisustvuju raspravi i svojim pitanjima, komentarima i sugestijama doprinesu kvalitetu diskusije. Javna rasprava o budžetu je sastavni deo aktivnosti donošenja nacrta […]\nOdržana Skupština SKGO VIDEO\nDanas je u Beogradu održana 43.Skupština SKGO na kojoj su predstavnici državnih organa, gradonačelnici i predsednici opština, kao i predstavnici vladinih i nevladinih organizacija i institucija govorili o aktuelnom Nacrtu zakona o finansiranju lokalne samouprave. Share This:\nSlava SNS-a – Sveta Petka – Video\nPovereništvo SNS Pirot proslavilo je večeras slavu stranke Svetu Petku. Svečanosti su prisustvovali članovi stranke, zvanice iz sveta politike i predstavnici brojnih javnih preduzeća i ustanova. Share This:\nČetvrt veka SPS-a u Pirotu VIDEO\nSvečanom dodelom članskih knjižica novim članovima Opštinski odbor Socijalističke partije Srbije u Pirotu obeležio je 25 godina od osnivanja. Share This:\nGodišnjica osnivanja SNS-a – video\nSrpska napredna stranka danas je proslavom u Sava centru obeležila sedam godina od osnivanja. Share This:\nKonferencija za novinare u Povereništvu SNS U Pirotu – video\nDanas je u prostorijama Povereništva SNS u Pirotu održana konferencija za novinare na kojoj je bilo reči o trenutno aktuelnoj političkoj situacijia na teritoriji opštine. Share This:\nKonferencija SNS-a u Pirotu – video\nPovereništvo Srpske napredne stranke u Pirotu održalo je danas konferenciju za novinare u prostorijama stranke. Share This:


Merkator ove godine van Slovenije planira napraviti tri milijarde evra profita\n29.02.2008. / 9:00\nLJUBLJANA, Jedan od najjačih trgovinskih lanaca u ovom dijelu Evrope, “Merkator”, ove godine će van Slovenije napraviti više od tri milijarde evra profita. Da može da računa na sve bolje pozicije u međunarodnoj tržišnoj utakmici dokaz je srpsko tržište, koje je u posljednje dvije godine postalo najveće tržište Grupe „Merkator“ van Slovenije.\nProšle godine je u Srbiji ostvareno 14 odsto ukupnog prihoda kompanije. Veća prodaja zabilježena je samo u Sloveniji, gdje je prodata roba vrijedna 1,7 milijardi evra.\nKako se moglo čuti u Ljubljani, na međunarodnoj konferenciji za novinare, „Merkator – S“ i ove godine ima visoko postavljen cilj. Planira rast prihoda u Srbiji od 10 odsto, na 380 miliona evra i investicije od 25 miliona evra. Prvi čovjek Poslovnog sistema Merkator Žiga Debeljak uvjeren je da će do 2012. godine kompanija u Srbiji dostići tržišni udio od 15 procenata.\n– Zadovoljni smo razvojem naše djelatnosti ne samo u Srbiji, već i na drugim tržištima. Mnogo smo investirali u nove centre i imamo prirodan ali i rast zbog strateškog povezivanja sa trgovinom “Rodić” 2006. godine. Danas smo sa tržišnim udjelom od osam procenata drugi najveći trgovac prehrambenom robom u Srbiji – istakao je Debeljak.\nOn je ocjenio da u Srbiji ima prostora za nove, velike strane trgovinske kuće i da našu zemlju tek čeka prava tržišna utakmica. Srbija je veliko tržište, a kupovna moć građana raste iz godine u godinu, dodao je on.\n– Srpsko tržište nije koncentrisano. Spram evropskih zemalja nivo koncentracije je veoma nizak i Srbija je interesantno tržište ne samo za regionalne trgovce već i najveće međunarodne lance koji će prije ili kasnije doći , kao što su došli u Sloveniju i Hrvatsku – kazao je Debeljak uz ocjenu da je teško govoriti o monopolu jer u Srbiji postoji sve jača konkurencija, kao i na svim tržištima gde je „Merkator“ prisutan.\nPrva tri trgovinska lanca u Srbiji nemaju zajedno više od 40 odsto a prva tri u Sloveniji imaju zajedno 67 odsto tržišta.\nU skandinanskim zemljama, recimo, tri vodeća trgovca zauzimaju više od 80 odsto tržišta. Prvi čovijek Grupe „Merkator“ smatra da ni u Srbiji ni u Sloveniji ni jedan trgovinski lanac sam nema više od 40 odsto tržišta. On procjenjuje da u Srbiji, „Delta Maksi“, kao najveći lanac, ne može biti triput veći od M-Rodića, što znači da nema više od 25 odsto tržišta, te da borba za jačanje tržišnih pozicija u Srbiji uzima zalet.


Lux apartmani Beograd | Apartmani Beograd Belano\nLuksuzni apartmani u Beogradu koje nudi naša agencija se izdvajaju po kvalitetu i atraktivnosti. Ono što želimo da vam ponudimo je lux apartmantski smeštaj u Beogradu kome su prijatan i uredan prostor, blizina glavnih saobraćajnica, vlastiti mir i spokoj glavne karakteristike. Svi apartmani se odlikuju prijatnim i urednim enterijerom, kao i domaćinskom uslugom i atmosferom. Naši lux apartmani za izdavanje na dan ili više se nalaze na privlačnim lokacijama kao što su centar grada, Slavija, Dorćol, Belvil, Vračar, Novi Beograd.\nVođeni idejom da se svako u svom domu oseća najlepše, kao cilj smo postavili da se u našim luksuznim apartmanima osećate kao kod svoje kuće. Gostima i prijateljima grada Beograda želimo da učinimo boravak u našem gradu što prijatnijim i prisnijim.\nSve što “Belano apartmani” imaju da ponude, lako može stati u parolu kojom se vodimo u svom radu – “Vaš dom u Beogradu”. “Belano Apartmani” od svog začetka imaju jednu misiju – a to je da se naši klijenti prilikom odlaska iz Beograda, osete kao da odlaze iz svog grada. Zato nas kontaktirajte i rezervišite neki od naših lux apartmana u Beogradu!\nDobro došli na Belano.rs - vaš idealan put do ekskluzivnog smeštaja u Beogradu!


HUMANITARNO KIĆENJE JELKI U TRŽNOM CENTRU „BIG“: Veselo uz Deda Mraza – Zrenjanin\nHUMANITARNO KIĆENJE JELKI U TRŽNOM CENTRU „BIG“: Veselo uz Deda Mraza\n25/12/2021 17/01/2022 List Zrenjanin\nTradicionalno, šesti put zaredom, ovog vikenda je u „Bigu“ održano takmičenje za najlepše okićenu jelku. Veliki broj kompanija se odazvao akciji i na taj način doprineo da mnoga deca, o kojoj se brinu Centar za socijalni rad i Centar Most, dobiju novogodišnje paketiće.\nUprkos kiši i hladnom vremenu, veliki broj sugrađana svojim prisustvom je ulepšao ovu manifestaciju. Najradosniji posetioci su bili najmlađi, koji su iskoristili ovaj subotnji dan za igru i druženje, ali i slikanje pored lepo okićenih jeliki. Manifestacija nije mogla da protekne bez Deda Mraza, koji je zabavio mališane.\nZa najlepše okićenu jelku izabrana je ona koja pripada Centru za socijalni rad, drugo mesto je zauzela jelka OŠ „Petar Petrović Njegoš“, a treće mesto je pripalo Sportskom savezu Grada. Pobednici su dobili nagrade u vidu vaučera kompanije „DIS“. Za prvo mesto je namenjeno 9.000 dinara, za drugo 5.000 i za treće 3.000 dinara.\nRestoran „Kovač“ se pobrinuo da se posetioci, a pre svega najmlađi, okrepe uz šolju toplog čaja.\nHumanitarnoj akciji se pridružio i kolektiv lista „Zrenjanin“.\nHUMANITARNO KIĆENJE JELKI U TRŽNOM CENTRU „BIG”\n← SUTRA U MUZEJU: Promocija knjige dr Ilije Batasa Bjelića\nKAŠTEL EČKA: Klizalište od ponedeljka →


Samo 9 od 59 uzoraka mleka po EU standardu - Bizlife.rs\nSamo 9 od 59 uzoraka mleka po EU standardu\n12:04 Beograd, 16/05/2013\nPrema najnovijim rezultatima analize mleka na prisustvo aflatoksina, dva uzorka od ispitanih 59 imala su koncentraciju te opasne materije veću od dozvoljene.\nAnalizu je uradila laboratorija Poljoprivrednog fakulteta u Novom Sadu, koja je u dva od 59 uzoraka mleka našla prisustvo aflatoksina veće od dozvoljenih 0,5 mikrograma po kilogramu. Ipak, u većini uzoraka prisustvo aflatoksina je iznad evropskog proseka od 0,05 mikrograma po litru.\nRezultati koji su na sajtu tog pokrajinskog sekretarijata pokazali su da je veće prisustvo aflatoksina od dozvoljenog pronađeno u mleku Mlekare Tomić, i to u uzorcima pasterizovanog mleka sa jedan i 2,8 odsto mlečne masti ( 1,215 i 0,623 mikrograma po kilogramu), sa rokom upotrebe do 10. maja.\nEvropski standard zadovoljavaju uzorci Dukat trajnog mleka obogaćenog vitaminom D sa 2,8 i 1,5 odsto mlečne masti i rokom upotrebe do 26. i 19. avgusta ( 0,007, 0,009, 0,023 i 0,029 mikrograma), Imlekovo belo (bello) organsko mleko i to dugotrajno sa 2,8 odsto mlečne masti upotrebljivo do 25. oktobra i 7. novembra (0,016 i 0,03 mikrograma), kao i belo organsko mleko bez konzervansa i glutena u ambalaži od 750 mililitara upotrebljivo do 23. maja (0,028 mikrograma).\nI dugotrajno mleko Niške mlekare sa 2,8 odsto mlečne masti upotrebljivo do 30. jula i sveže mleko mlekare Subotica "Zdravo" sa 1,5 odsto mlečne masti upotrebljivo do 14. maja zadovoljavaju evropske standarde prisustva aflatoksina u mleku jer je utvrđeno da ga sadrže 0,044 i 0,037 mikrograma po kilogramu.\nU Srbiji je krajem februara dozvoljena vrednost aflatoksina vraćena na 0,5 mikrograma, umesto dotadašnjih 0,05 mikrograma, koji su bili u skladu sa standardima EU. Vlada je potom najavljivala da će dozvoljenu granicu opet vratiti na "evropskih" 0,05 mirkograma, ali to do danas nije uradila.


Olenik: SPC uspešno reketira Vučićevu vlast – SLOBODNA VOJVODINA\n“I za učešće na crnogorskim izborima, i za zaštitu silovatelja i siledžija, i za vozni park…”\nAdvokat za ljudska prava Aleksandar Olenik optužio je danas Srpsku pavoslavnu crkvu (SPC) da “reketira” vlast u Srbiji, u zamenu za ćutnju o nekim društveno-političkim pitanjima.\n“I za učešće na crnogorskim izborima, i za zaštitu silovatelja i siledžija, i za vozni park… Crkva uspešno ‘reketira’ Vučićevu Srbiju, i to javno i transparentno”, napisao je Olenik na Tviteru.\nOn je tako komentarisao tekst portala Nova.rs pod naslovom “Desetine miliona evra za SPC da ćuti oko Kosova”.\nAleksandar Olenik je bio predsednik Građanskog demokratskog foruma. Dao je ostavku na tu funkciju nakon neuspeha stranke na proteklim izborima.\nRelated Topics:Aleksandar OlenikSPCVlada RS


Pregled sistema elektronike - Najbolji autoservisi i automehaničari na jednom mjestu | Motointegrator\nAutoservisi koji nude servisnu uslugu - Pregled sistema elektronike\nTražite pouzdani autoservis koji nudi servisnu uslugu - Pregled sistema elektronike? Pregledajte cijene, recenzije i promocije naših 199 preporučenih autoservisa. Pronađite najbolji autoservis za servisnu uslugu - Pregled sistema elektronike!\n1 - 20 results from 199 found workshops\nKoje usluge nude servisne mreže Pregled sistema elektronike?\nServisne mreže koje nude Pregled sistema elektronike su: Bosch Service\nKoji servisi nude online rezervaciju termina Pregled sistema elektronike?\nMožete odabrati jedan od servisa 155 koji nude uslugu Pregled sistema elektronike, za koju ćete dogovoriti posjetu online - preko formulara. Nakon što popunite formular, odabrani servis će vas pozvati da dogovorite detalje i datum posjete.


RTCG - Radio Televizija Crne Gore - Nacionalni javni servis :: Fudbal :: Bećiraj u Bjelorusiji!\nPOVRATAK U EVROPU 17. 01. 2015. 22:34 >> 22:31 0\nBećiraj u Bjelorusiji!\nReprezentativac Crne Gore Fatos Bećiraj našao je novi klub. Bivši napadač Budućnosti vraća se u evropski fudbal - od večeras je zvanično novi član Dinamo Minska.\nBećiraj je potpisao ugovor na dvije godine, a tamošnji mediji, kao i zvanični sajt kluba su ga najavili kao kapitalno pojačanje jednog od najjačih timova u Bjelorusiji, javlja portal Top fudbal.\nKao što je poznato, 26-godišnji napadač se u inostranstvo "probio" pomoću odličnih partija koje je pružao u dresu Budućnosti. Nakon Podgoričana igrao je za Dinamo Zagreb za koji je postigao 30 golova, a onda je uslijedio transfer u Kinu. Tamošnji Čangčun Jataji je predvodio Dragan Okuka, a Bećiraj je na 27 utakmica devet puta tresao protivničke mreže.\nSvakako da je transfer u Dinamo Minsk dobra stvar za našeg reprezentativca koji će sigurno imati zavidnu minutažu, i uz pomoć novih saigrača pokušaće da sruši velikog rivala BATE Borisov. Selektor Branko Brnović će sada češće morati da "baci" oko na Dinamo u kojem će imati dva igrača, jer pored Bećiraja, već duže vrijeme "desetka" ekipe iz Minska je Nemanja Nikolić. Sezona u Bjelorusiji tek treba da počne, a popularni Bećo, kako voli da ga zove publika u Podgorici, je došao kao slobodan agent.\nDinamo ima sedam titula u prvenstvu i tri u Kupu - posljednji trofej su osvojili 2004. godine, piše Top fudbal.


Početak/Društvo/Korona redukovala aktivnosti Udruženja penzionera grada Niša\nSvetlana Petrović 30. septembra 2020.\nIako se radi o jednoj od rizičnijih populacija, aktivnosti Udruženja penzionera grada Niša i u vreme pandemije korona virusa ne prestaju.\nSastanke su redukovali, ali uspevaju da obezbede pomoć za najugroženije i organizuju različite akcije, poput davanja pozajmica za ogrev, podele prehrambenih i higijenskih paketa, banjski oporavak, a posebno su interesantni odlasci na ekskurzije i drugi vidovi druženja.\nU prostorijama opštine Palilula predstavnici udruženja održali su sastanak sa čelnicima opštine, sa ciljem da ih upoznaju sa sadržajem rada udruženja i mogućnostima podrške i pomoći članovima.\n„Naše udruženje broji više od 20.000 članova, a samo na teritoriji GO Palilula ih je 2.796. U želji da poštujemo odluke i preventine mere, ali i da damo svoj doprinos u borbi protiv epidemije korona virusa, primorani smo da sve naše aktivnosti privremeno redukujemo. Sa aktivnostima ćemo nastaviti, nakon što se steknu tehnički uslovi u kojima će naši stariji sugrađani ponovo moći na bezbedan način da se okupe oko svog udruženja. Neophodno je obezbediti odgovarajući prostor za okupljanje naših članova i aktivnosti po podružnicama”, rekao je predsednik Udruženja Vlastimir Кocić.\nSaradnja opštine Palilula sa udruženjima građana i organizacijama civilnog društva je veoma značajna za aktivnost Gradske opštine Palilula, istakao je u susretu sa rukovodstvom Udruženja penzionera Grada Niša, predsednik opštine Bratislav Vučković.\nU razgovoru su učestvovali i Dragutin Кontić i Vlastimir Petrović članovi Udruženja penzionare grada Niša, kao i zamenik predsednika opštine Palilula Lazar Dinić i član opštinskog Veća Saša Usenović, zadužen za socijalnu politiku.\naktivnosti penzionera GO Palilula pomoc ugrozenim penzionerima sastanak Udruzenje penzionera grada Nisa


Svečano otvaranje izložbe “#ffffff rev0.3” autora Konstantinosa Petrovića - Kulturni centar Laza Kostić Sombor\nSvečano otvaranje izložbe “#ffffff rev0.3” autora Konstantinosa Petrovića\nSvečano otvaranje izložbe “#ffffff rev0.3” autora Konstantinosa Petrovića, biće upriličeno u utorak, 21. 9. 2021. godine, s početkom u 19 časova u Galeriji Kulturnog centra “Laza Kostić” Sombor.\nPostavka izložbe trajaće do 9. 10. 2021. godine.\nProjekat predstavlja seriju radova nastalih u periodu između 2019. i 2021. godine. Radovi se sastoje od predmeta sortiranih u više grupa, a koji su nastali mašinskim putem, visokotiražnim štampanjem, livenjem, digitalnim putem, ili u serijskoj proizvodnji. Predmete prikuplja, klasifikuje, a zatim koristi kao materijal za građenje svog vizuelnog izraza. Za predmete u ovoj novonastaloj zbirci, boja je primarni uslov, a kodiranjem predmeta na osnovu boje (davanjem šifre, odnosno imena), predmet gubi svoje značenje i pređašnju funkciju. Radovi predstavljaju „kolekcije”, koje za cilj imaju izazivanje intenzivnog vizuelnog nadražaja kod posmatrača, ali i pozivanje publike na učešće u sam proces dopunjavanja kolekcije.\nFaza I – Prepoznaje likovni potencijal ton karti, čime započinje koncept ovog rada. Kreće sa sastavljanjem pojedinačnih ton karti, koje gradi prikupljanjem isečaka iz bilo kakvog štampanog materijala, sa usmerenjem ka jasnim bojama.\nFaza II – Nakon faze I prelazi na prikupljanje plastičnih jednobojnih formi (edukativni kompleti, igračke, EVA pena, plastični predmeti jednokratne upotrebe), kojima započinje izradu zidnih kompozicija. Zidne kompozicije konstruisane su proizvoljnim izborom, oslanjajući se na efektivnost i privlačnost dinamike intenziteta među bojama.\nFaza III – Cilj krajnje faze je konstruisanje senzora koji realnu boju skeniranjem prebacuje u digitalni oblik, a zatim je putem štampača i svetlosti ekrana vraća u prvobitno stanje, odnosno realnost. Na ovaj način, usled nesavršenosti senzora i opreme za štampanje, nova boja uvek odstupa od prvobitne (makar i u gotovo nevidljivim promenama), tako da se višestrukim ponavljanjem postupka svaki put dobija drugačiji rezultat, udaljavajući se od prvobitnog bojenog uzorka.\nProjekat jeste proces kontinuiranog prikupljanja i klasifikovanja. Kolekcije imaju mogućnost da se transformišu u skladu sa prostorom u kome se nalaze, kao i u skladu sa novododatim predmetima. Svaki predmet, osim što predstavlja jediničnu vrednost u grupi, takođe može biti i uzorak kojim se realizuje eksperiment umnožavanja ili prikazivanja novih boja na osnovu već postojećih, koje se nalaze u kolekciji.


Promovisana olimpijska zastava | Palelive.com\nPočetna Regija Istočno Sarajevo Promovisana olimpijska zastava\nPromovisana olimpijska zastava\nISTOČNO SARAJEVO – U organizaciji gradonačelnika Istočnog Sarajeva Nenada Samardžije i Sarajeva Ive Komšića danas je svečano predstavljena zastava Evropskog omladinskog olimpijskog festivala „EJOF 2017“, čime se zvanično najavljuje održavanje najvećeg i najznačajnijeg sportskog događaja nakon Zimskih olimpijskih igara u Sarajevu.\nSamardžija je istakao da ovim činom gradovi Istočno Sarajevo i Sarajevo idu „polako, ali sigurno“ u susret najvećem sportskom događaju nakon Zimskih olimpijskih ugara 1984. godine i dočeku olimpijskog plamena koji će označiti početak „EJOF-a 2017“.\n„Organizacija `EJOF-a` velika je privilegija za nas, a ujedno i velika šansa da se na najbolji mogući način predstave svi potencijali i resursi sa kojima mi raspolažemo“, rekao je Samardžija, dodavši da su dva grada svjesna odgovornosti i učiniće sve da ova manifestacija protekne u najboljem redu i ostane svima u dobro sjećanju.\nSamardžija je naglasio da su ovoj manifestaciji podršku dali svi nivoi vlasti u BiH, jer bez njihove pomoći ne bi mogli održati „EJOF“.\nPrema njegovim riječima, ovo će biti prilika da se u toku sedam dana, koliko će trajati „EJOF 2017“ sreću i ljudi iz biznisa i da se zaključuju novi ugovori, a nakon ove sportske manifestacije očekuje da će oni koji osjete ove olimpijske planine vidjeti da se mogu organizovati i mnogo veće manifestacije od ove.\nSamardžija je naglasio da nakon promocije zastave, gradovima tek predstoji ozbiljan posao, u saradnji sa prije svega Savjetom ministara BiH, jer će predsjedavajući preuzeti koordinišuću ulogu.\nKomšić je istakao da je ovo prvi konkretan korak u pripremama „EJOF-a 2017“, a zastava je ispred Administrativnog centra grada Istočno Sarajevo otišla na Pale, nakon čega će obići i opštine Sarajeva, a završna manifestacija je u Zetri.\nOn je naglasio da će zastava biti izložena na vidno mjesto, zajedno sa tajmerom koji će odbrojavati dane do početka olimpijade.\nPrema njegovim riječima, ovo je velika manifestacija koja će zbližiti omladinu ne samo BiH, već iz cijelog regiona i svijeta.\nGeneralni sekretar „EJOF-a 2017“ Saša Klepić istakao je da će na tom festivalu učestvovati oko 1.500 takmičara iz 49 zemalja, podsjetivši da je na „ZOI 84“ učestvovalo 1.280 takmičara.\nTrener reprezentacije BiH u bijatlonu Bojan Minić istakao je da je veoma značajno da se ovakva manifestacija organizuje u BiH, i u Istočnom Sarajevu i u Sarajevu, te naglasio da će se svi potruditi da u najboljem mogućem svjetlu predstave BiH.\nPrethodni članakUz prijetnju nožem oteli novac\nNaredni članakStolari daruju ikonostas


Hećo: Vlada FBiH će pomoći radnicima "Borca"\nFederalni ministar energije, rudarstva i industrije mr. Vahid Hećo obećao je danas da će pomoći radnicima "Borca" iz Zenice koji protestuju ispred zgrade Vlade FBiH tražeći isplatu dugujućih plaća i uvezivanje radnog staža.\nKako je Hećo rekao tokom današnjeg sastanka s predstavnicima radnika, Federalno ministarstvo energije, rudarstva i industrije, u saradnji s Federalnim ministarstvom rada i socijalne politike, pripremit će za narednu sjednicu Vlade FBiH zaključak kojim će službe za zapošljavanje biti obavezane da isplate jednokratnu pomoći od po 300 konvertibilnih maraka za oko 180 radnika "Borca".\n- Također, u rebalansu budžeta FBiH iznaći će se sredstva za uplatu doprinosa po osnovu penzijsko-invalidskog osiguranja, kako bi dvadest radnika, koji su za to stekli uslove, mogli otići u penziju - kazao je Hećo.\nIstovremeno, direktor Agencije za privatizaciju u FBiH Enes Ganić, koji je također učestvovao na sastanku, kazao je kako je Agencija podnijela tužbu za raskid kupoprodajnog ugovora sa ortačkom grupom koja je većinski vlasnik "Borca", a koja je bila dužna izmiriti ove obaveze, kao i svim radnicima osigurati radno-pravni i socijalni status. Tužba obuhvata i nadoknadu pričinjene materijalne štete i povratak preduzeća u stanje u kakvom je bilo prije postupka privatizacije.\nNa narednom sastanku, zakazanom za ponedjeljak, stečajni upravitelj trebalo bi da predoči precizne pokazatelje o stanju i prespektivama ovog preduzeća, nakon čega će se odlučiti da li će, a s čime su saglasni i radnici "Borca", ono ići u obnovu proizvodnje ili u likvidaciju.\nKako je riječ o veoma kompleksnom slučaju, gdje se paralelno vodi više postupaka, ocijenjeno je kako će za njegovo rješavanje trebati vremena, ali da je Federalno ministarstvo energije, rudarstva i industrije spremno da, sa svoje strane, učini sve za rješavanje statusa ovog preuzeća i njegovih radnika.


Ovde proverite agenciju pre plaćanja letovanja\nNakon što je veliki broj srpskih turista i ove godine imao problem sa turističkim agencijama preko kojih su uplatili letovanja, savetuje se budućim putnicima da pre uplate aranžmana provere koliku polisu garancije putovanja ima turistička agencija preko koje nameravaju da putuju.\nPutnici proveru mogu da izvrše na sajtu Agencije za privredne registre u registru turizma, gde su navedene turističke agencije kao i iznosi polisa.\nOno na šta treba obratiti pažnju, naročito ukoliko putnik planira da uplati skuplji aranžman, je da bira agenciju koja ima visoku polisu, kako bi mogao da dobije povrat novca u slučaju problema sa putovanjem.\nIznos polisa uobičajeno se kreće se od 25.000 evra do 200.000 evra.\nPodsetimo, turistička agencija Triniti, koja nije izmirila obaveze prema aviprevozniku, zbog čega turisti iz Hurgade nisu mogli da se vrate sa letovanja, imala je minimalnu polisu od 25.000 evra, a organizovala je skupa putovanja.


Vanredno stanje: I beogradska groblja u pripravnosti! - Dan u Beogradu\nNaslovna » BG servis » Vanredno stanje: I beogradska groblja u pripravnosti!\nVanredno stanje: I beogradska groblja u pripravnosti! (foto: Pixabay)\nU cilju sprovođenja preventivnih mera zaštite od novog korona virusa COVID-19, građani kojima su potrebne usluge beogradskih groblja, trebalo bi da prvo pozovu navedene brojeve telefona ili da pišu mejlove koje smo objavili na ovoj stranici.\nIzuzev naredbe Vlade Srbije o ograničavanju broja osoba čije je prisustvo dozvoljeno u zatvorenim prostorima, zvanična odluka o prisustvu sahranama još nije doneta, ali se očekuje.\nPreporuka je da se sahrane i ispraćaji obavljaju u najužem porodičnom krugu, uz mininalan fizički kontakt.\nBeogradska groblja – sve informacije i kontakti\nZa zakazivanje sahrana ili ispraćaja za kremaciju – svakog dana, 24 sata dnevno:\n011/2071-333, 011/2071-377, 064/8554-076 i 064/8554-096\nZa pravna pitanja od 7.00 do 15.00:\nZa zakup grobnica, rozarijuma ili kolumbarijuma od 7.00 do 15.00\n011/2071-322 i 064/8554-242\nZa uplate zakupa i održavanja od 7.00 do 15.00\n011/2071-360 i 011/2071-361\nZa sva ostala pitanja od 7.00 do 15.00:\n011/2071-341 i 011/2071-304\nKoje su mere preduzete (ili će biti preduzete) za vreme vanrednog stanja na BG grobljima?\nJKP „Pogrebne usluge“ je javno komunalno preduzeće koje obavlja komunalnu delatnost od posebnog značaja, tako da je njegovo neometano funkcionisanje u vanrednoj situaciji poput ove, od izuzetne važnosti.\nZbrinjavanje i sahranjivanje preminulih se obavlja u skladu sa protokolima i preporukama koje su izdale nadležne zdavstvene insitucije, pri čemu menadžment preduzeća neprestano prati razvoj situacije, te u skladu sa uputstvima nadležnih zdravstvenih institucija preduzima i nastaviće da preduzima adekvatne mere primerene situaciji.\nU cilju zaštite kako sugrađana tako i svojih zaposlenih, pored obavezne ličnih zaštitnih sredstava za zaposlene koji su direktno angažovani na sahranjivanju i zbrinjavanju preminulih, kao i onih koji rade na terenu i ostalim zaposlenima JKP „Pogrebne usluge“ obezbeđena je lična zaštitna oprema (maske i rukavice za jednokratnu upotrebu) i preporučeno njihovo korišćenje u toku radnog vremena. Određenom broj zaposlenih koji ispunjavaju zakonske uslove je u skladu sa raspoloživim resursima omogućen rad od kuće u skladu sa potrebama tehnološkog porcesa rada.\nU cilju sprovođenja preventivnih mera zaštite od COVID-19 virusa, apelujemo na sugrađane koji posećuju poslednja počivališta svojih preminulih srodnika, kao i one koji ili prisustvuju sahranama i ispraćajima da se pridržavaju svih preporučenih mera bezbednosti i naredaba Vlade Srbije, kao i da sve administrativne aktivnosti vezane za groblje koje se mogu odgoditi, odlože za kasniji period.\nTakođe, mole se sugrađani da pre dolaska na groblje konktatiraju na brojeve telefona ili adrese elektronske pošte objavljene na ovoj stranici, putem kojih će dobiti sve relevantne informacije u vezi svih segmenata poslovanja JKP „Pogrebne usluge“ Beograd u ovoj vanrednoj situaciji.\nPodsećamo sugrađane da se naknade za zakup i održavanje grobnih mesta mogu izvršiti e-bankingom ili m-bankingom. Za više informacija i instrukcije za plaćanje, naši sugrađani se mogu obratiti na broj telefona 011/2071-360 ili adrese elektronske pošte: uplate@beogradskagroblja.rs, odnosno info@beogradskagroblja.rs.\nUplate naknada za zakup i održavanje se takođe mogu vršiti on-lajn putem veb sajta JKP „Pogrebne usluge“, gde je moguće ove naknade platiti platnim karticama.\nKorisnici iz zemlje i inostranstva su takođe u mogućnosti da poruče cvetne arnažmane, vence i suze i bukete koji se isporučuju na sahrane, pomene ili grobna mesta na grobljima u nadležnosti JKP „Pogrebne usluge“, kao i da za ove usluge plate platnim karticama.\nTagovibeogradska groblja bg servis covid-19 groblja korona virus vanredno stanje\nPrethodni Konkurs za decu i mlade: Nema frke uz unuke\nSledeći Ukoliko imate rešenje za suzbijanje posledica korona virusa COVID-19…


Ugovor o zajmu za izgradnju autoputa Niš-Merdare-Priština | N1 Srbija\nUgovor o zajmu od 100 miliona evra za izgradnju autoputa Niš-Merdare-Priština\n12.09.2019. |13.38 |\nMinistarka građevinarstva, saobraćaja i infrastrukture Zorana Mihajlović potpisala je sa Evropskom investicionom bankom (EIB) ugovor o zajmu u vrednosti 100 miliona evra i ugovor o pomoći od 40,6 miliona evra za izgradnju autoputa Niš-Merdare-Priština, saopšteno je iz njenog kabineta.\nUgovore su potpisali i direktor sektora za Italiju, Maltu, Sloveniju, Hrvatsku i Zapadni Balkan (EIB) Migel Morgado, ministarka za EU integracije Jadranka Joksimović i pomoćnik direktora "Koridora Srbije" Dušan Purić.\nMihajlović je rekla da se na pripremi ovog projekta radilo tri godine, te da je uprkos raznim kritikama, na inicijativu tadašnjeg predsednika Vlade Aleksandra Vučića pokrenut projekat izgradnje "autoputa mira", s obzirom na njegovu važnost.\n"Ovaj projekat je važan ne samo zbog privrednog razvoja Srbije i povezivanja građana u nekoliko okruga, već i politički, zarad stabilnosti u regionu, jer pokazuje želju naše zemlje da se razvija, ali i da do rešenja dolazi kompromisom i saradnjom. Strateški, ovaj autoput omogućiće nam izlazak na more i luke", rekla je ona.\nMihajlović je dodala da je Vlada Srbije opredeljena ka povezivanju sa regionom i saradnji, kao i da će u ovoj i narednoj godini započeti izgradnja šest novih autoputeva.\nO važnosti povezanosti regiona govorila je i evropska komesarka za saobraćaj Violeta Bulk, koja je prisustvovala potpisivanju ugovora.\n"Intenziviramo rad na podršci modernizaciji infrastrukture na Zapadnom Balkanu. Ovaj autoput će poboljšati bezbednost i efikasnost puta, i istovremeno omogućiti bolju povezanost u regionu. Takođe, ovaj projekat je konkretan primer sve veće saradnje i pomirenja naroda Srbije i Kosova", rekla je Bulk.\nPotpredsednik EIB Dario Skanapjeko je rekao da je projekat autoputa "od ključnog geopolitičkog značaja".\nPre potpisivanja ugovora o finansiranju auto-puta od Niša do Prištine, Mihajlović je sa delegacijom EIB-om razgovarala o nastavku saradnje kako na ovom projektu, tako i na novim projektima u oblasti drumskog, železničkog i vodnog saobraćaja, koje njeno ministarstvo započinje.\nTrasa budućeg autoputa od Niša do Merdara duga je 77 kilometara, a prva deonica od Niša do Pločnika duga je 33 kilometara i procena vrednosti radova na izgradnji poluprofila, eksproprijacije i projekta iznosi oko 250 miliona evra.\nDruga deonica od Pločnika do Merdara duga je 44 kilometra i procenjena vrednost iznosi oko 570 miliona evra, a očekuje se da radovi na prvoj deonici započnu u poslednjem kvartalu sledeće godine.\nZorana Mihajlović EIB autoput\nSSP pita ministarku: Zašto je cena puta u Srbiji mnogo veća nego u Hrvatskoj? 19.11.2019.\nMihajlović razgovarala sa francuskim ambasadorom o izgradnji beogradskog metroa 19.11.2019.\nAutoput se ne gradi za Albance kao ni za Srbe a pogotovo ne zbog nekakvog mira već iz interesa nekih drugih igrača. Moja pretpostavka je da se gradi zbog NATO - a koji bi mogli po nižoj cijeni dopremiti svoju vojnu opremu. Autoput od Kosova ka Albaniji primarno se izgradio zbog izvoza rudnog bogatstva Kosova kojim upravljaju "strani prijatelji". Srbija je sa NATO - om potpisala sporazum o slobodnom kretanju njihovih trupa kroz Srbiju a narodu prodaje šuplju priču o nekakvom savezu sa Rusijom. Srbija ima odličnu saradnju sa NATO paktom i u njenom najboljem interesu je da postane članica NATO-a što će se vjerovatno i dogoditi.\nKako gospodja potpisuje ugovore za kredite i nasi unucici ima da ih vracaju\nA kad stignes na granicu takse 100%... 👍💯\nBosanac tužio Folksvagen – traži 750 miliona dolara odštete\nMilijarde za izgubljene arbitraže, ministar tvrdi - plaćamo gluposti prethodnika 21.11.2019.\nMMF i NBS: Srbija u proteklih sedam godina napravila potpuni zaokret u ekonomiji 21.11.2019.\nTermoelektro doo Beograd prodaje imovinu na javnom nadmetanju 21.11.2019.\nSrbija će preko Grčke moći da dobavlja i azerbejdžanski gas 21.11.2019.\nEBRD: Srbija mora da nastavi borbu protiv korupcije, reformu javne uprave... 21.11.2019.\nSvedočanstva srpskih radnika u Slovačkoj - uslovi rada, kako otkriti prevaru... 21.11.2019.


EU je spremna za nastavak pregovora s Britanijom iza 1. januara - Akta.ba\nEU je spremna za nastavak pregovora s Britanijom iza 1. januara\n23.12.2020. 09:14 / Izvor: Fena\nEvropska unija spremna je da nastavi pregovore s Britanijom i nakon isteka ove godine, saopćila su dva diplomatska izvora Reutersu u utorak, nakon izvještaja šefa pregovaračkog tima EU za Brexit Michela Barniera.\n"Napredak je ostvaren. Brojna pitanja preliminarno su zatvorena ili su dogovorena. Razlike oko ribolovnih prava ostaju. Nažalost, EU se nije dovoljno pomjerila ka postizanju sporazuma o ribolovu", izjavio je jedan diplomat.\nDiplomat, koji je tražio da ostane anoniman, kazao je da su pregovarači EU u "posljednjem naporu" ka postizanju sporazuma, te dodao da "EU neće zatvoriti vrata Ujedinjenom Kraljevstvu i ostaje spremna za pregovore iza 1. januara".\n"Pregovori su u toku, glavni problem ostaje ribolov. Izgleda da nijedna strana ne želi da zaustavi pregovore", izjavio je drugi diplomat nakon Barnierovog izvještavanja iza zatvorenih vrata.


Potrebna deinstitucionalizacija umesto daljeg osnaživanja ustanova socijalne zaštite\nU Beogradu, 28.1.2015. godine\nIako je najava dugoročnog plana Ministarstva za rad, zapošljavanje, boračka i socijalna pitanja a u vezi sa osnaživanjem ustanova socijalne zaštite (rezidencijalnih institucija) za samoodrživost, već bila razlog reakcija organizacija civilnog sektora i drugih relevantnih subjekata, Komitet pravnika za ljudska prava – YUCOM i Inicijativa za prava osoba sa mentalnim invaliditetom (MDRI-S) ovom prilikom ističu zabrinutost povodom ove najave. Podsećanja radi, ministar Vulin izjavio je, prilikom donacije ustanovi „Male pčelice“, da je dugoročni plan Ministarstva da se ustanove ovog tipa učine ekonomski samoodrživim, putem „radne aktivacije“ rezidenata.\nIstičemo da je ova najava Ministarstva za rad, zapošljavanje, boračka i socijalna pitanja problematična i da je u apsolutnoj suprotnosti sa osnovnim garancijama ljudskih prava, iz sledećih razloga:\n– Preporuke i izveštaji nezavisnih tela kao što su Zaštitnik građana, Poverenik za zaštitu ravnopravnosti, ali i međunarodnih tela poput Komiteta za prava osoba sa invaliditetom, te odredbe Konvencije Ujedinjenih nacija o pravima osoba sa invaliditetom, koja je sastavni deo nacionalnog pravnog okvira Republike Srbije i nedavno usvojeni strateški dokumenti, jednoglasno prepoznaju proces deinstitucionalizacije kao jedan od prioriteta kada je u pitanju poštovanje ljudskih prava i prava osoba sa invaliditetom u Republici Srbiji.\n– Isti izvori naglašavaju da model života u uslovima rezidencijalnog tipa mora zameniti uključivanje osoba sa invaliditetom u život u zajednici, putem profesionalne rehabilitacije, postupne obrazovne i profesionalne integracije, uz sisteme usluga podrške za samostalni život ili život uz podršku, u skladu sa standardima ljudskih prava i socijalne zaštite korisnika.\n– Alokacija sredstava u „totalne“ rezidencijalne ustanove, te njihovo osnaživanje bilo koje vrste, predstavljaju korak koji je suprotan već usvojenim strateškim ciljevima i standardima integracije osoba sa invaliditetom, naročito kada se takve mere predstavljaju kao „dugoročni cilj Ministarstva“. Ovo posebno zabrinjava u trenutku kada Ministarstvo uveliko sprovodi projekat deinstitucionalizacije vredan 2,3 miliona evra iz sredstava Evropske unije (www.otvorenizagrljaj.rs).\n– „Radna aktivacija“ rezidenata složen je proces koji se ne treba odvijati u institucionalnim uslovima ustanova socijalne zaštite jer je mogućnost zloupotrebe korisnika i njihovog rada i volje veoma visoka, i treba da bude predmet socijalne podrške i transformacije u uslovima života u zajednici.\n– Aktivacija u smislu rada i zapošljavanja u ustanovama socijalne zaštite nije integracija ni u jednom pogledu, a planiranje „samoodrživosti“ ustanova sa nekoliko stotina rezidenata visoko je problematična i zabrinjavajuća u periodu kada se ističe neophodnost postepenog gašenja takvog modela socijalne zaštite osoba sa invaliditetom.\nZbog svega navednog pozivamo nadležno ministarstvo da preispita najavu daljeg osnaživanja rezidencijalnih institucija i da preduzme korake ka daljoj i progresivnoj deinstitucionalizaciji korisnika ovih ustanova uz puno poštovanje strateških dokumenata, preporuka domaćih i međunarodnih tela i standarda ljudskih prava koji obavezuju Republiku Srbiju.


fudbal Архиве - Biznis i Finansije\nHome\tTags\tPosts tagged with "fudbal"\nMesi (34) je napustio Barselonu u kojoj je proveo 21 godinu i u utorak je potpisao dvogodišnji ugovor sa Pari Sen Žermenom uz opciju produženja na još godinu dana.\nPSŽ je u svom saopštenju objavio da su fan tokeni uključeni u njegov „paket dobrodošlice“.\nKlub nije otkrio o kojem se postotku fan tokena radi, ali je dodao da ih je Mesi dobio „u velikom broju“. Klub takođe nije otkrio sve finansijske pojedinosti ugovora s Argentincem.\nFan tokeni su tip kriptovalute koja omogućuje vlasnicima da glasaju uglavnom u manje važnim odlukama vezanim za njihov klub. Među klubovima koji su pokrenuli tokene ove godine su engleski prvak Mančester Siti i italijanski klub Milan.\nPoput bitcoina ili drugih digitalnih valuta, sa fan tokenima se može trgovati na berzi. Takođe, poput drugih kriptovaluta imaju tendenciju divljih skokova cena.\nPSŽ je objavio da je primećeno pojačano trgovanje među navijačima sa fan tokenima nakon najave Mesijevog dolaska.\n„Šuškanja oko zadnjih transfera u klub uzrokovala su porast u interesu za PSŽ fan tokene, sa trgovinom koja prelazi 1,2 milijarde dolara u danima koji su prethodili dolasku“, navodi se u saopštenju pariskog kluba. Cena fan tokena je u nedelji pre Mesijevog dolaska porasla sa 29 na 44 dolara.\nU 2019/20. evropsko fudbalsko tržište se smanjilo se sveukupno za 13% na 25,2 milijarde evra, stoji u Deloitte-ovom 30. godišnjem izveštaju o finansijama u fudbalu. Glavni razlog za ovoliki pad je pandemija virusa korona.\n“Biti banka od opšteg, društvenog interesa u jednoj zemlji znači podržati ekonomiju, ali takođe i dugoročno se obavezati na društveno odgovorno poslovanje”, izjavio je Marko Rotinji, direktor Divizije internacionalnih banaka Intesa Sanpaolo. “Intesa Sanpaolo Grupa, jedna od vodećih evropskih banaka, prisutna je u Srbiji od 2005. godine sa Banca Intesa Beograd, prvom bankom na tržištu. Zahvaljujući takvoj poziciji, u prilici smo da našim klijentima ponudimo finansijske usluge u skladu sa najvišim internacionalnim standardima, kako porodicama, fizičkim licima, tako i kompanijama i velikim preduzećima.”, istakao je Rotinji.\n„Kao deo velike italijanske bankarske grupe Intesa Sanpaolo i višegodišnji lider na domaćem tržištu, Banca Intesa je posvećena promociji i razmeni italijanskih i lokalnih vrednosti iz oblasti kulture, umetnosti i sporta. Ovo je već šesti put da podržavamo organizaciju Italijanskog fudbalskog kampa za decu i na taj način doprinosimo afirmaciji novih generacija budućih sportista. Veliko mi je zadovoljstvo što smo ove godine u prilici da dodamo i društveno odgovornu notu celom projektu i započevši saradnju sa Dečijim selom u Sremskoj Kamenici, koja će nadam se rezultirati dugogodišnjim partnerstvom i boljim uslovima života stanovnika ovog sela.“, rekla je Draginja Đurić, predsednik Izvršnog odbora Banca Intesa.\n„Sport stvara bolje generacije, a bolje nove generacije su ključ napretka države. Kao deo grupe Unipol, lidera među osiguravajućim kompanijama u Italiji i Evropi koja prepoznaje značaj i tradicionalno podržava sport, mi iz DDOR osiguranja smo ponosni što smo deo projekta koji omogućava deci u Srbiji da budu deo italijanskog, evropskog i svetskog fudbalskog kampa sa međunarodnom legendom kao što je Alesandro Del Pjero“, izjavio je Giorgio Marchegiani, predsednik Izvršnog odbora DDOR osiguranja, člana Unipol grupe i dodao: “Drago mi je što će deo dece Dečijeg sela učestvovati u Kampu jer mi kao institucija već godinama pomažemo i podržavamo njihov rad.”\nTačno 12 najvećih evropskih fudbalskih klubova najavilo je formiranje Superlige Evrope koja bi funkcionisala kao neka vrsta zatvorenog takmičenja, i ne bi bila pod nadzorom UEFA ili FIFA.\nTeško da postoji fudbalski fan koji ne bi rado pratio ligu u kojoj će garantovano moći da gleda Barselonu, Mačester Junajted, Totenhem, Milan, Real Madrid, Juventus, Čelzi, Mančester Siti, Arsenal, Liverpul, Atletiko Madrid i Inter Milano. I ne samo njih. Jer, Superligi Evrope bi trebalo da se pridruže još tri trofejna kluba.\nOsnovna ideja je da se u njoj takmiči 20 najboljih klubova u Evropi, od čega 15 osnivača i još pet klubova koji će se kvalifikovati na osnovu rezultata u prethodnoj sezoni.\nMeđu njima se najverovantije neće naći Bajern iz Minhena i Borusija Dortmund, dva nemačka fudbalska kluba koja su u upravnom odboru Evropske asocijacije klubova (ECA), i koja su se izjasnila protiv osnivanja Superlige. No, sa njima se ne završava brojanje nezadovoljnih. Međunarodna fudbalska federacija (FIFA) je objavila da neće priznati takvo takmičenje, a da bi igrači koji bi u njemu učestvovali mogli da budu uskraćeni za igranje na Svetskom prvenstvu. UEFA, rukovodeće fudbalsko telo u Evropi, je saopštila da će igračima koji budu igrali u Evropskoj superligi biti zabranjena sva druga takmičenja na domaćem, evropskom ili svetskom nivou. Možda će im čak biti onemogućeno i da igraju za nacionalne timove.\nŠta je uzrokovalo ove žestoke podele koje prate izuzetno teške reči?\nO osnivanju pomenute lige dogovorilo se 12 najvećih evropskih klubova, koji bi njenim održavanjem mogli da zarade ogromne količine novca. Taj novac bi, što je verovatno bio i cilj formiranja nove lige, za promenu ostao njima.\nKako piše Fajnenšl tajms, projekat Superlige Evrope biće podržan sa pet milijardi evra od strane banke JP Morgan. Klubovi osnivači će dobiti ukupno 3,5 milijarde za infrastrukturne potrebe, i još između 100 i 350 miliona evra po klubu za učešće u ligi. Sa očekivanim prihodima od četiri milijarde evra od TV prava i sponzorstava, klubovi učesnici dobijaće fiksno čak 264 miliona evra godišnje. Već sada se dakle procenjuje da će mnogi od njih zarađivati višestruko više nego što su u Ligi šampiona. No, to navodno nije jedini razlog za formiranje Superlige.\nDodatni motiv je višegodišnje nezadovoljstvo velikih klubova uslovima na najvećem evropskom takmičenju, čije slabosti je pandemija korona virusa samo ogolila. Mnogi fudbalski klubovi su se našli u finansijskim problemima, i tada su, kako kažu, shvatili da su prepušteni sami sebi. To nezadovoljstvo vidi se čak i kod onih najmoćnijih koji sada prave sopstvenu ligu i, prema rečima kritičara, uništavaju evropski fudbal.\nLik nedavno preminulog fudbalera Dijega Maradone mogao bi uskoro da se nađe na argentinskoj novčanici od 1.000 pezosa. Predlog za promenu izgleda ove novčanice dala je argentinska senatorka Norma Durango, ali njega tek treba da odobri Kongres te zemlje koji će po ovom pitanju zasedati početkom 2021.\nPomenuta novčanica od 1.000 pezosa inače vredi 12 dolara, što je čini najvrednijom argentinskom valutom. Trenutno se na njoj nalazi nacionalna ptica Rufous ornero međutim ukoliko pomenuti predlog bude usvojen, novčanica će poneti lik Maradone na jednoj strani i sliku njegovog najpoznatijeg gola poznatog kao “Božija ruka” na drugoj.\nDurango smatra da i na druge načine ova zemlja treba da oda počast slavnom Maradoni, kao na primer stavljajući njegov lik i na komemorativna izdanja poštanskih markica. “Nećemo o ovome misliti samo kao o slavljenju našeg najznačajnijeg idola, već kao o ekonomskom pitanju”, rekla je Durango dodajući da bi turisti sigurno kupovali markice sa Maradoninim likom.\nFoto: paasadani, Pixabay\nBrazil svoje fudbalske reprezentativke plaća isto kao i njihove muške kolege\nBrazil je jedna od nekoliko zemalja koje su donele odluku da izjednače plate svojih najboljih fudbalerki i fudbalera. Prethodno su to učinile Australija, Norveška, Novi Zeland i Ujedinjeno Kraljevstvo.\nŠirom sveta žene za obavljanje istih poslova zarađuju manje od muškaraca. Prema sajtu Payscale, plate muškaraca su u ovoj godini bile u proseku za 19 odsto veće od zarade žena. TUodnosu na prošlu godinu to je napredak u korist žena od dva odsto.\nOve razlike u zaradama su međutim još uočljivije u sportu. Forbs je 2018. godine objavio listu 100 najplaćenijih sportista i među njima se nije našla nijedna žena.\nMeđu ženama koje najviše zarađuju od sporta najbolje su kotirane uspešne teniserke poput Serene Vilijams koja je imala milionske ugovore. U ekipnim sportovima njihov finansijski položaj je mnogo lošiji. Naime, u vreme kada je najveća zarada u ženskoj NBA ligi iznosila 117.500 dolara, u muškoj je dostigla neverovatnih 32,4 miliona dolara. Opravdanje za ovakvu nejednakost je gotovo uvek tržište. Ženski sport je navodno manje atraktivan od muškog, što znači da ima malobrojniju publiku a samim tim i manje novca.\nOva situacija se međutim polako menja, a promene predvode uglavnom “fudbalske nacije”.\nBrazilske fudbalerke naime od marta ove godine dobijaju iste iznose kao njihove muške kolege kada igraju za reprezentaciju, saopštava Brazilska fudbalska asocijacija. Na sličan potez odlučilo se i Ujedinjeno Kraljevstvo još u januaru.\nNjihove odluke privukle su najveću pažnju medija, međutim ove države nisu prve došle na tu ideju. Prethodno su Australija, Norveška i Novi Zeland odlučile da podjednako plaćaju svoje fudbalske reprezentativce i reprezentativke.


Miletić video mnogo AZ-ovih mana, a šta mislite o OVOM rezultatu? - Sportske.net\nIzgleda da se sprema goleada u Humskoj...\nStižu ''hladni'' Holanđani, uče ćirilicu i imaju poruku za Brežančića!Ništa od ''Čika Dače'', Partizan će stvarno igrati na ''stadiončetu'' u Grošnici?Zašto je Savo Milošević ''lupao čaše po stadionu'' pred meč sa AZ-om?Zvezdini navijači ne bi smeli da obraćaju pažnju na ovaj zastrašujući podatak, kakve veze ima sa Partizanom?Ogromno interesovanje, znate li koliko će sutra Partizan imati navijača protiv AZ-a?\nFudbaler Partizana Nemanja Miletić rekao je danas da ima dobar osećaj pred utakmicu sa AZ Alkmarom, kao i da veruje prolaz u narednu fazu Lige Evropa.\n"Očekivanja su uvek velika. Imali smo i imaćemo analize protivnika. Mislim da imamo dobre šanse, ne samo u ovoj utakmici, već i u grupi za prolaz. Očekujem pravu utakmicu, mislim da možemo da ih pobedimo. Iskreno, imam dobar osećaj", rekao je Miletić novinarima.\nPartizan će u četvrtak igrati protiv AZ Alkmara prvu utakmicu u grupnoj fazi Lige Evropa. Crno-beli su pre četiri godine igrali protiv AZ-a u grupnoj fazi Lige Evrope i tada su pobedili holandski klub u obe utakmice.


Uncategorized – Knjaževačke vesti\nProcenjuje se da 10 odsto svetske populacije čine osobe sa invaliditetom, a da neki oblik invaliditeta ima od osam do deset odsto stanovništva Srbije, tj. između 560.000 i 700.000 ljudi. Pod sloganom “Osnaživanje osoba sa invaliditetom i osiguranje ...\nNa današnjoj 94.sednici Opštinsko veća, knjaževački većnici jednoglasno su doneli odluku o subvencionisanju cena komunalnih usluga. Prema ovoj odluci, porodice sa troje i više dece moći će da ostvare popust od 10 odsto na cene komunalnih usluga, kakve su grejanje, ...\n–– Prof. dr Valter Fajt (Walter Veith) poznati je naučnik i uspešni pisac, koji svojim predavanjima oduševljava ljude širom sveta. Doktorirao zoologiju na univerzitetu Kejptaun u Južnoj Africi. Doktorirao je iz oblasti nutricionističke fiziologije. Serija predavanja bolje živeti, pružiće nam uvid u ...\nMinistarstvo građevinarstva, saobraćaja i infrastrukture obećalo je opštini Svrljig da će ovog proleća započeti rekonstrukciju pruge Niš-Prahovo i da će radovi biti završeni za pola godine, rekao je agenciji Beta narodni poslanik iz Svrljiga Milija Miletić. Opštine Svrljig, Knjaževac i ...\nDom kulture U Knjaževcu raspisao je likovni konkurs na temu ,, Kultura je ljubav“, namenjen kreativnoj deci knjaževačke opštine. Na konkursu, u četiri kategorije, mogu učestvovati devojčice i dečaci, uzrasta od tri do četiri godine, od četiri do pet godina ...


Povukla se nabujala voda, brani u SAD preti nova opasnost\nRTS\t14.02.2017 00:35\nIako neposredna opasnost od pucanja brane nedaleko od grada Orovila na kojoj se nedavno otvorila velika rupa jeste prošla, evakuacija ostaje na snazi. Do sada je evakuisano oko 200.000 ljudi.\nKoličina vode koja prolazi kroz pukotine se smanjila, ali nadležni nastavljaju sa grozničavim naporima da spreče izlivanje vode, s obzirom na upozorenje meteorologa da su u sredu moguće kiše.\n"Voda više ne teče preko erodiranog dela zemljišta, ali je situacija i dalje nepredvidiva. Ispuštamo vodu iz jezera uzvodno od brane. Plan je da se popune pukotine i da se sanira prelivnik", navodi direktor kalifornijskog Zavoda za vodne resurse Bil Krojl.\nIznenadna naređenja za evakuaciju stanovništva usledila su pošto su zvaničnici utvrdili da bi pomoćni prelivnik na brani na jezeru Orovil mogao da popusti u bilo kom trenutku i izazove poplave u seoskim područjima duž reke Feder, preneo je Rojters.\nDo sada je evakuisano oko 200.000 ljudi.\nPrethodne nedelje, na kilometar i po dugom prelivniku brane, preko kojeg se prazni voda iz veštačkog jezera za vreme tzv. velikih voda (porasta nivoa vode u reci i jezeru) – otvorila se rupa koja je dugačka 80, široka 50 i duboka 10 metara.\nOno što ljuti stanovništvo jeste činjenica da su tri organizacije za zaštitu okoline godinama upozoravale na takav scenario.\nBrana Orovil na reci Pero nalazi se oko 240 kilometara od San Franciska, i sa visinom od 230 metara najviša je brana u SAD, dok je njeno veštačko jezero jedno od najvećih veštačkih jezera u Kaliforniji.\nTragedija u Japanu: Osaku pogodio najjači zemljotres u poslednjih 95 godinaSAD: Pucnjava na festivalu, 22 povređenoRepublika Severna Makedonija – istorijski sporazum Atine i Skoplja150 dana od ubistva Olivera Ivanovića: Ubice i dalje nepoznateVučić: Nestali novinar je pronađen, dobro jeNestali novinar istraživao ubistvo Ivanovića - šta je znaoNezapamćeno nevreme: Zima usred leta! Uništeni putevi, voće...Atina i Skoplje imaju dogovor - novo ime Severna MakedonijaStravična nesreća na Divčibarima: Automobil pokosio grupu dece, poginuo dečakTramp i Kim Džong Un potpisali "istorijski dokument"Dačić: Ne odustajati od Kosova koliko god se čini bezizlaznoKim Džong Un i Donald Tramp doputovali u SingapurProtesti širom Srbije zbog cena gorivaVučić: Rešenje za Kosovo nerealno doneti bez SAD i RusijeVučić: Do kraja juna "novi tip dijaloga""Trojka" hoće da nametne i ubrza rešenje za KosovoEvrointegracije: Do kraja juna dobre vesti iz BriselaHaradinaj povukao platformu za dijalog sa SrbijomVučić: Upozoren sam, ako uvedemo vojsku na Kosovo - ulazimo u sukob sa NATOVučić odbio "americki paket" za Kosovo


FORUM » LEPOTA I ZDRAVLJE » Vase zdravlje » Ako duže spavaš vikendom bićeš umorniji\nAko duže spavaš vikendom bićeš umorniji\nadmin Date: UTORAK, 2012-10-02, 11:49 AM | Message # 1\nLoša vest za one koji vole vikendom da "odlepe" od spavanja. Naučnici kažu da se ostajući što duže u krevetu tokom vikenda, zapravo zamaramo još više.\nSuprotno uvreženom mišljenju, pogrešno je pokušavati subotom i nedeljom da nadoknadimo san, jer time zapravo samo pojačavamo osećaj umora i pospanosti, te se još teže budimo u ponedeljak ujutru.\nTim istraživača sa Univerziteta Sautvestern u Teksasu otkrio je da produženo spavanje vikendom remeti naš cirkadijski ritam - unutrašnji telesni časovnik koji nam govori kada je vreme za spavanje, jelo, buđenje i obavljanje ostalih telesnih funkcija.\nTaj ritam, koji se ponavlja svaka 24 sata, je poremećen ukoliko pokušamo da uspostavimo drugačiji, "normalan" ciklus spavanja.\nRazvlačenje po krevetu subotom i nedeljom ujutru, dakle, nije efikasan metod za otklanjanje umora koji smo akumulirali tokom sedmice.\nDr Gregori Karter, stručnjak za medicinu sna i koautor studije, savetuje da se vikendom ode ranije u krevet i spava osam sati, a da buđenje ostane u običajeno vreme kako se naš unutrašnji ritam ne bi poremetio.\n"Da bismo održali naš unutrašnji časovnik, treba da odemo na spavanje osam sati pre uobičajenog jutarnjeg buđenja", kaže dr Karter.


Ministar Stefanović otvorio novu zgradu Policijske stanice u Negotinu - Društvo - Dnevni list Danas\nPočetna » Društvo » Ministar Stefanović otvorio novu zgradu Policijske stanice u Negotinu\nSavremen objekat koji može da zadovolji sve potrebe građana i policije\nPolicijska stanica u Negotinu ima novouređeni, savremeni objekat površine oko 1500 kvadrata u centru Negotina. U renoviranje, koje je počelo avgusta prošle godine, i opremanje MUP je uložio 40 miliona dinara, a lokalna samouprava devet miliona dinara.\n1Piše: J.B.K. 05. februara 2020. 18.02 Izmenjeno: 23.05\nOtvarajući novu zgradu Policijske stanice Negotin potpredsednik Vlade i ministar unutrašnjih poslova Nebojša Stefanović kazao je da su policija i građani u ovom mestu dobili savremen objekat koji će omogućiti efikasniji rad policije. U njemu će građani negotinske opštine na jednom mestu moći da završe sve upravne poslove – vađenje ličnih karata, pasoša, vozačkih i saobraćajnih dozvola i sve druge poslove koje treba da obave u policiji, a policija će imati bolje uslove za svakodnevne aktivnosti i redovan rad saobraćajne, kriminalističke, kao i prostorije koje su namenjene za policiju u domenu rada u zajednici, za rad sa maloletnim licima, čulo se prilikom otvaranja nove zgrade policije u Negotinu.\n-Hoćemo da sledeća faza bude povezivanje video nadzora koji postoji u obližnoj školi sa Policijskom ispostavom, ali i izgradnja novog video nadzora koji će omogućiti pokrivanje ulaza i izlaza iz svakog naseljenog mesta na području opštine Negotin odnosno da bude povezan sa policijskom stanicom ovde. Time će biti osigurani i obezbeđeni i domovi, a i povećana bezbednost građana. – rekao je ministar Stefanović.\nU razgovoru sa načelnikom Policijske uprave Bor, načelnikom Policijske stanice Negotin i predsednikom negotinske opštine, Stefanović je naglasio da od početka godine na teritoriji Policijske uprave Bor nije počinjeno ni jedno ozbiljnije krivično delo. Prema njegovim rečima intenzivno se radi svakoga dana kako bi stopa kriminaliteta, koja je smanjena i prošle godine, bila još niža.\n-Cilj nam je da građani osete boljitak, efikasnost i brzinu u postupanju policije, da vide da rad policije u zajednici daje rezultate i da je iz godine u godinu Srbija sve bezbednija zemlja. – naglasio je ministar, dodajući da je posao Ministarstva unutrašnjih poslova da policiji, koja svoj posao obavlja u službi građana, obezbedi bolja vozila, uniforme i bolje prostorije.\nMUP, MUP; nebojša stefanovićNegotin\n05. februara 2020. u 21.44\n„Cilj nam je da građani osete boljitak, efikasnost i brzinu u postupanju policije… bla, bla, bleee…“ Građani i osećaju i vide boljitak, ali samo policije, vlasti i novih sns tajkuna. Građani vide efikasnost ministra policije i oca mu u pljačkanju ove jadare od Srbije. Građani vide i brzinu kojom, od ministra policije i ostalih iz vlasti, sani sebe ne hapse za najgoru devastaciju Srbije od kada je nastala. U poređenju sa Turskim ropstvom, jedina razlika je što će sadašnjim poturicama brže doći kraj i, verujem, doživotni kazamati.


Bolje bežične mreže - Veselin Jevrosimović\nMožete li da zamislite život bez bežičnih mreža? Popularni vaj-faj (eng. Wi-Fi) postao je obavezni element svakog doma, firme, ugostiteljskog objekta i javnih prostora uopšte. Uostalom, sloboda povezivanja u računarske mreže i na brzi internet bez korišćenja kablova jedan je od osnovnih stubova popularizacije mobilnih uređaja u prethodnoj deceniji. U godini pred nama, vaj-faj očekuje značajna promena koja će dodatno podići kvalitet, brzinu i stabilnost bežičnog umrežavanja.\nNaime, od svog nastanka u obliku u kome ga danas poznajemo, krajem devedesetih godina prošlog veka, vaj-faj koristi frekventne opsege za koje nisu potrebne posebne dozvole. To znači da ruteri trenutno koriste 2,4 GHz i 5 GHz za slanje i prijem signala. Ovih dana, međutim, mnoge države i regioni – uključujući EU, SAD, Veliku Britaniju, Japan, Brazil, Južnu Koreju i druge – uvode regulativu po kojoj će i 6-gigahercni raspon postati dostupan za slobodnu upotrebu. Paralelno sa tim, Vaj-Faj alijansa, neprofitna organizacija koja okuplja više od 800 kompanija i organizacija, vrši sertifikaciju prvih modela uređaja koji će moći da podrže novi standard. U praksi, to znači da ćemo imati mnogo brži prenos podataka, manje kašnjenja i prekida, veći kapacitet mreža, mogućnost istovremenog povezivanja više uređaja i manju potrošnju baterija na aparatima. Nova verzija bežičnih mreža označena je kao „Wi-Fi 6E“, a prvi uređaji će biti predstavljeni javnosti u januaru 2021. Premda se očekuje da će za potpuni prelazak na 6E biti potrebno barem dve godine, tamo gde su brzina i pouzdanost bitne, kompanije i pojedinci će imati mogućnost da računare povežu u bolje bežične mreže.\nU ne tako dalekoj budućnosti život će biti praktično nemoguć bez neke vrste veze ka internetu. Da li će postojeće i buduće bežične i mobilne mreže moći da podrže razvoj koncepta pametnih gradova, interneta stvari i globalne infrastrukture, ostaje da vidimo. Verovatnije je da će zaživeti neka vrsta „planetarne mreže“, poput projekata sa jatima satelita u orbiti koji obezbeđuju pristup u svakoj tački zemljine kugle. Moguće je i da će inovatori uspeti da razviju neku potpuno novu tehnologiju koja će zameniti postojeća rešenja. Čak i ako se to desi, vaj-faj će zauvek ostati svetla tačka u istoriji informacionih tehnologija i telekomunikacija.


PO PRVI PUT: Mališanima sa Vračara deljeni besplatni novogodišnji paketići! - Informer\nPO PRVI PUT: Mališanima sa Vračara deljeni besplatni novogodišnji paketići!\nPodela besplatnih novogodišnjih paketića deci sa Vračara, koje je ta opština obezbedila po prvi put, počela je večeras u Sportsko rekreativnom centru "Vračar" gde su mališani imali priliku i da uživaju u prigodnom zabavnom programu\n- Uključujući današnji dan, tokom tri dana biće podeljeno ukupno 2.444 paketića - precizirao je gradski menadžer Goran Vesić koji je zahvalio opštini Vračar i njenom predsedniku Milanu Nedeljkoviću na toj "lepoj" akciji.\n- Ovo je prvi put da opština Vračar deli besplatne paketiće. Na Vračaru živi oko 2.500 dece uzrasta do sedam godina i skoro sva ta deca će dobiti paketiće - istakao je Vesić i podvukao da opština Vračar brine o svim svojim građanima, a pogotovo o deci.\nTa opština ima čitav niz besplatnih programa za najmlađe, rekao je Vesić i dodao da su neki od njih već realizovani, poput besplatnog plivanja, a da će neki tek biti realizovani kao što su besplatne škole sporta.\n- Zaista verujem da je na Vračaru došlo vreme da deca besplatno dobijaju stvari koje su im neophodne i da njihovo uživanje i obrazovanje ne zavisi od toga da li njihovi roditelji imaju novac - dodao je Vesić.\nPredsednik opštine Vračar Milan Nedeljković je rekao da ta opština brine o svim svojim građanima, a posebno o deci.\n- Pred Novu godinu deci sa Vračara delimo više od 2.400 paketića ovde, u prelepom Sporsko rekreativno obrazovnom centru 'Vračar' gde nameravamo da sprovodimo naše aktivnosti vezane za Vračarce, a posebno za decu - naveo je Nedeljković.\nZa decu koja budu dolazila po paktiće opština Vračar je pripremila i zabavni program, a tako je bilo i večeras kada su mališane zabavljali Peđolino i Deda Mrazovi.\npaketići Deca Goran Vesić Beograd Vracar


Polovna Srbija - Dimitrije Boarov - Peščanik - Dev\nSada kada očekujemo statističke podatke o startnom nivou prosečnih plata u Srbiji u ovoj godini posle Vladine povišice, ponovo se pokreće pitanje zašto mesečne plate u privatnim preduzećima rastu sporije nego one u „opštoj državi”.\nNaime, prema Fiskalnom savetu, plate u takozvanoj „opštoj državi” porasle su prošle godine, u odnosu na prethodnu, devet odsto, dok su u privatnom sektoru uvećane pet odsto.\nInače, u novembru prošle godine prosečna neto mesečna plata iznosila je 50.556 dinara. U odnosu na isto razdoblje od 11 meseci prethodne 2017. godine, neto mesečna plata svih zaposlenih, prema podacima RZS, bila je u 2018. godini nominalno veća 6,5 odsto, a njena realna kupovna moć povećana je 4,4 odsto. Uzgred budi rečeno, RZS je izračunao da je polovina od oko 2,15 miliona zaposlenih u novembru primala neto mesečnu zaradu u iznosu do 39.654 dinara („medijalna neto zarada”). Nešto preciznije rečeno, prema poslednjim dostupnim podacima Republičkog zavoda za statistiku, prosečna novembarska plata u javnom sektoru (koji obuhvata i državna preduzeća) iznosila je 56.283 dinara (oko 5.727 dinara više od ukupnog proseka), dok su van njega u proseku neto plate iznosile 47.782 dinara.\nTo su dostupni podaci koji bi bili verodostojni da je Srbija „pravna država”. Problem je, a zato izbegavam da pišem na ovu temu, što postoji niz indicija da se realne „plate” u privatnom sektoru ne prijavljuju socijalnim fondovima. Vi u Srbiji imate oko 8.000 advokata koji listom prijavljuju platu od 200 evra, a svaki građanin zna da čim se uhvati za kvaku advokatske kancelarije, to ga već košta 200 evra, dok tek potom nastupaju stvarni troškovi i honorari (dobro, ima i siromašnih mladih advokata, ali ima i veoma bogatih). Zatim, tu je oko 12.000 taksista, koji takođe listom prijavljuju platu od 200 evra mesečno. To je verovatno, takođe, mnogo niže od realnosti, posebno u Beogradu, gde vozi oko 6.500 taksija po relativno pristojnoj kilometar-ceni, ali taksisti i njihovi preduzimači svojim vozačima prijavljuju minimalac. Zatim tu su kafedžije i „mali preduzetnici”, neka ih u Srbiji ima oko 35.000 „živih” (naspram preko 22.000 „uspavanih” malih firmi), koji takođe prijavljuju samo minimalac za sebe, porodicu i svoje radnike, itd. Eto, samo „odokativnom metodom” možemo već doći do oko 50.000 ljudi u privatnom sektoru čije plate dostupne statistici ne odgovaraju stvarnosti, što, dakako, remeti ozbiljne računice.\nNaravno, sve zajedno, ako se i saberu prijavljene i neke „sive” mesečne zarade, to je prenisko za evropske prilike i evropske države, ali je pri toliko visokom stepenu „sivih transakcija” u plaćanju rada, veoma teško sagledati stvarne socijalne prilike u državi i međusobne odnose plata u privatnom i u javnom sektoru. Naročito ako se u račun uvede nivo kvalifikacione strukture, postaje problematična teza da su plate kod države veće nego kod drugih poslodavaca. Druga je stvar što su plate kod privatnika po pravilu krvavo zarađene, a kod države mnoge baš i nisu.\nNovi magazin, 22.02.2019.


Nekada prvi po otvorenosti, sada prosečan - Pančevo.city\nU određenim kategorijama Pančevo je izgubilo poene u odnosu na prošlu godinu, a u pojedinim dobilo i tako popravilo skor sa 45 na 49 poena\nIndeks transparentnosti Grada Pančeva ove godine iznosi 49, od mogućih sto poena, i viši je za četiri poena u odnosu na prošlogodišnji skor, pokazalo je istraživanje otvorenosti lokalnih samouprava koje sprovodi Transparentnosti Srbija.\nOtvorenost gradova i opština u Srbiji je blago povećana u 2020. godini u odnosu na prethodnu, ali je prosek i dalje nizak, a najtransparentnije lokalne samouprave su Bečej, Novi Pazar i Sombor, saopštili su iz organizacije.\nIstraživanjem je obuhvaćeno 145 jedinica lokalne samouprave i 25 gradskih opština, koji su ocenjivanji i rangirani na osnovu kriterijuma transparentnosti, određenih putem 95 indikatora. Konačne ocene, odnosno indeksi mogu biti u rasponu od 0 do 100, a prosečni skor se popravio sa prošlogodišnjih 40 na 46 poena u 2020. godini.\nOdluke Gradskog veća sakrivene od javnosti\nU određenim kategorijama Pančevo je izgubilo poene, a u pojedinim dobilo. Za razliku od prošle godine, ove godine na sajtu se ne objavljuju odluke sa sednica Gradskog veća, više ne postoji opcija da građani prijave nepravilnosti u radu odnosno kršenje zakona, ne održavaju se redovne konferencije za novinare gradonačelnika, na sajtu se više ne objavljuju godišnji planovi rada i izveštaji o radu javnih preduzeća, kao ni izveštaji o dodeli imovine u zakup.\nProšlogodišnje nule pretvorene su poene jer su na internet stranici opštine počeli da se objavljuju kontakt podaci o predsednicima mesnih zajednica, u informatoru se pojavilo obaveštenje da građani mogu da prisustvuju sednicama skupštine i uputstvo kako se prijavljuje, a na sajtu grada je objavljena i sistematizacija. Ono za šta je Pančevo ponovo dobilo nula poena jesu prenosi sednica Skupštine Grada, koje godinama nisu dostupne široj javnosti.\nDrastičan pad transparetnosti za pet godina\nPrvoplasirana opština Bečej ima skor 83, od mogućih 100, čime je udvostručila rezultat iz prošle godine, kada je imala 38, Novi Pazar ima skor 82, a Sombor 80. Kanjiža je četvrta sa 77, a slede je Leskovac sa 75 poena i Vranje na šestom mestu sa 73.\nInače, otvorenost pančevačke lokalne samouprave drastično je pala, od 2015. do 2019. godine. Naime, Grad Pančevo je na manjem uzorku među 15 lokalnih samouprava pre tri godine zauzelo prvo mesto za otvorenost, sa 67 poena, dok je prošle godine lokalna samouprava prikupila samo 45 poena, što je daleko manje i u odnosu i na istraživanje od 2015. godine, kada je taj skor iznosio 61 bod.\nCela analiza i prateće tabele, kao i interaktivna mapa sa nalazima, pojedinačnim rezultatima i svim pojedinačnim indikatorima može se naći na sajtu Transparentnost Srbija.\nRatković / jan 13\nMergel / jul 22


OPTUŽENI SU “SLEDILI ZLE NAMERE” GENERALA MLADIĆA\n2004-09-29 HAG/DEN HAAG\nVidoje Blagojević i Dragan Jokić u sudnici Tribunala\nVidoje Blagojević bivši komandant Bratunačke brigade i Dragan Jokić načelnik inženjerije Zvorničke brigade VRS, ne samo da su znali za srebrenička pogubljenja u leto 1995. godine već su u njima učestvovali ili su pomagali i podržavali njihova izvršenja, tvrdi tužilaštvo u završnoj reči na sudjenju dvojici bivših oficira VRS.\nDokazi izvedeni tokom sudjenja, koje je počelo u maju prošle godine, ukazuju van razumne sumnje na odgovornost optuženih, rekao je tužilac Piter Mekloski/ Peter McCloskey. “Dokaze koji proizlaze iz iskaza svedoka optužbe, potvrdili su čak i svedoci odbrane – najčešće neposredni izvršioci naloga optuženih”, naglasio je Mekloski.\nJokić i Blagojević odgovorni su, tvrdi tužilaštvo, za zločine protiv čovečnosti i kršenja zakona i običaja ratovanja kako se karakterišu zločini počinjeni u Srebrenici u leto 1995. godine, kada je pogubljeno preko sedam hiljada muškaraca i iz enklave deportovano više od 20 hiljada žena i dece.\nOptužba tereti Vidoja Blagojevića i za saučesništvo u genocidu što je, prema rečima tužioca Milbert Šina/Shin, dokazano na sudjenju. Tvrdnja odbrane da “nije dokazana namera optuženog da delimično ili u celosti uništi jednu etničku ili versku grupu”, je, tvrdi tužilaštvo, irelevantna. Da bi, naime, bila utvrdjena odgovornost za saučesništvo u genocidu, tvrdi optužba,“nije neophodno dokazati nameru optuženog već njegovo saznanje o genocidnoj nameri” onih koji su planirali i naredili zločin u kojem je optuženi učestvovao.\nNastojanjima odbrane da tokom sudjenja sugerišu “kako je Blagojević izbegavao generala Mladića”, Mekloski je u završnoj reči suprotstavio tvrdnje da je “pukovnik Blagojević, kao komandant Bratunačke brigade, bio treći čovek Srebreničke operacije - odmah iza generala Ratka Mladića i Radislava Krstića”. Ukazano mu je veliko poverenje, rekao je Mekloski, opisujući Mladića kao “psihopatskog ubicu” koji je za zapovednika Bratunačke brigade “izabrao pukovnika Blagojevića”.\nTužilac smatra da je Blagojević “sledio zle namere”. “Možda se mogao sakriti od Mladića ali ne i od njegovih naredjenja. On je ta naredjenja primao i sledio”, rekao je Mekloski.\nTužilaštvo takodje smatra da je nesumnjivo dokazano i učešće dvojice bivših oficira VRS u zajedničkom zločinačkom poduhvatu; kako zbog njihovog angažovanja na sprovodjenju zajedničkog plana prisilnog premeštanja muslimanskog stanovništva iz Srebrenice, tako i zbog “neplaniranih posledica sprovodjenja plana, koje su optuženi mogli predvideti”.\nOptužba će kako se očekuje danas okončati svoju završnu reč nakon čega će – sutra i prekosutra - završne argumente prezentirati branioci optuženih Blagojevića i Jokića.\nTV Tribunal 206\nSREBRENICA 1995: Ko je slijedio naređenja patološkog ubice\nSREBRENICA 1992-1993: Počinje suđenje Naseru Oriću\nPARTNERSTVO ZA MIR: Tragedija bosanskih Srba - po Stjepanu Kljuiću\nPRAVA OPTUŽENOG: Miloševićev branilac se žali na sopstveno imenovanje


pobedio - Ozonpress :: internet portal\nBIP pobedio Partizan\nU sklopu priprema omladinske selekcije FK “BIP” , u Kosjeriću, odigrana je prijateljska utakmica sa omladincima FK “Partizan” iz Beograda. Posle desetodnevnih priprema i iščekivanja početka prvenstva, omladinska selekcija FK “Partizan” u kojoj...\nBorac pobedio Partizan\nOmladinci Borca su na spektakularan način stigli do velikog trijumfa. U utakmici 21.kola lige Srbije ekipa Živorada Jelića je posle velikog preokreta savladala Partizan rezultatom 3:2. Posle pola časa igre gosti su vodili sa 0:2. Najpre je Dimitrić direktno iz kornera savladao...\nKLS liga Srbije, 16. kolo Vršac-Borac 77:79 (17:16, 20:25, 18:20, 22:18) Borac se revanširao Vršcu za poraz iz domaćeg kup takmičenja. Čačani su, u premijernoj utakmici KLS lige Srbije, uspeli da savladaju domaći sastav (77:79) i tako ostanu u vrhu tabele, uz skor od dvanaest...


Home / Zabava i učenje / Osvojite poklon po izboru\nNa Kupindo Fejsbuk stranici sa radom počinje nova aplikacija “Kreiraj i osvoji”.\nIgra počinje u ponedeljak 19. avgusta u 12 h i završava se u ponedeljak 02. septembra u 12 h.\nZadatak: odaberite koja biste tri artikla sa Kupinda kupili za školu, podelite svoj predlog sa vašim Fejsbuk prijateljima, prikupite najveći broj glasova i osvojite vrednu nagradu. Posebnu nagradu dodeljujemo za najkreativniju kombinaciju, a učesnik koji bude imao najviše sreće, osvaja kombinaciju predmeta koje je odabrao na poklon!\nU aplikaciji učestvujete tako što kreirate svoju idealnu kombinaciju predmeta potrebnih za školu od predmeta sa Kupinda. Pažljivo odaberite svoju kombinaciju, jer ćete odabrane predmete, uz malo sreće, moći da osvojite na poklon. (ukupna vrednost odabranih predmeta bi trebalo da iznosi do 10.000 dinara)\nUčesnik čija kombinacija bude nasumično odabrana putem sajta random.org (u izbor ulaze svi korisnici čija kombinacija ima barem 10 ili više glasova) dobija na poklon predmete koje je sam izabrao.\nUčesniku čija kombinacija osvoji najveći broj “glasova” koje joj dodeljuju drugi korisnici Fejsbuka, član somnikolic poklanja komplet za bezbrižan polazak u školu koji sadrži:stonu lampu, magnetni šah, digitalni sat, mikrofon i igračku koja peva.\nUčesniku čiju kombinaciju odabere za tu priliku oformljen žiri, član diktionaer poklanja komplet knjiga koji čine: Vilovska kočija, Roboti, Šta rade mame, Sve za decu, Upoznajmo tiranosaurusa, Prvi rečnik, Legende o evropskim gradovima, Izumi, Ana Karenjina.\nIgrajte se, kreirajte i osvojite vredne nagrade! Pratite nas na Kupindo Fejsbuk stranici, aplikacija će biti aktivna od ponedeljka 19.avgusta u podne i tada možete početi sa postavljanjem svojih kombinacija.\nPrethodni post Polovni telefoni i kako kupiti dobar polovni mobilni telefon\nSledeći post Besplatno postavljanje predmeta


Događaji / 06/16/2021 / 221\nFOTO PRIČA: BIWC 2021 - TREĆI DAN\nOd samog jutra vlada neka vrsta posebnog uzbuđenja. Već smo odradili veliki deo posla kao žiri ovogodišnjeg balkanskog vinskog takmičenja BIWC koje se po prvi put održava u Skoplju. Naporan posao, ali u isto vreme i uzbudljiv i pun prijatnih iznenađenja... No,ocenjivanje još nije gotovo. Konstantinos Lazarakis je već u sali hotela Holiday Inn sa tehničkim timom i pripremaju uzorke za današnje ocenjivanje.\nNaš sudijski panel već deluje kao dobro uigran tim. Nakon što završimo redovni deo ocenjivanja, imamo i pauzu za ručak, a potom kreće najuzbudljiviji deo takmičenja kada će žiri odrediti dobitnike velikih trofeja i najbolja vina takmičenja.\nDok smo završili ručak, tehnički tim je već postavio selekciju najbolje ocenjenih vina iz svih kategorija. Pred nama se nalaze najbolja vina Balkana... U tišini, koncentrisano, trudimo se da odaberemo apsolutnog pobednika ovogodišnjeg BIWC i vino koje će na najbolji način predstaviti kvalitet i potencijale balkanskog vinarstva. Sva vina su izuzetna i odlučiće bukvalno nijanse kada se obrade ocene članova žirija iz svih panela. Jedino žalim što ćemo identitet pobednika saznati tek 18. juna, na festivalu balkanskih vina u Sofiji...\nUveče je Chateau Kamnik bio domaćin gala večere. Prilika da se svečano zatvori takmičenje, da se zahvali domaćinima (Wines of Macedonia) na besprekornoj organizaciji i prilici da se obiđu makedonske vinarije i da saznamo imena pobednika u kategoriji Best of Show (najbolje vino iz svake od balkanskih zemalja).\nPlato ispred vinarije Chateau Kamnik, crveni tepih kroz vinograde, pogled na panoramu Skoplja i zalazak sunca među vinogradima... Tokom večere, organizatori su najavili nekoliko velikih novosti...\nDolazi vreme da saznamo pobednike u kategoriji Best of Show. Redom se smenjuju:\nBest of Show Albanija - Merlot 2018 - Vinarija Belba\nBest of Show Bosna i Hercegovina - Collection Cabernet Sauvignon & Merlot 2018 - Vinarija Fazan\nBest of Show Hrvatska - Prisbus Reserva 2018 - Vinarija Baraka\nBest of Show Grčka - Afoura Santorini Assyrtiko 2019 - Anhydrous\nBest of Show Kosovo i Metohija - Grand Rahova Reserve 2019 - Labi Wines\nBest of Show Crna Gora - Stari Podrum Vranac 2013 - Plantaže\nBest of Show Severna Makedonija - Signature Merlot 2017 Grand Reserva - Chateau Kamnik\nBest of Show Rumunija - Issa Sauvignon Blanc 2020 - Crama La Salina\nBest of Show Srbija - Dina Grašac Penušavo vino 2018 - Vinarija Vinum\nBest of Show Slovenija - Brut Seven Numbers - Puklavec & Friends\nBest of Show Turska - Asticus Mons Cabernet Sauvignon 2018 - Chamlija\nPrisutnima se emotivno obratila i Galina Niforu, direktorka BIWCF: "Ostaće mi u sećanju toplina i profesionalnost naših partnera iz Wines of Macedonia. Prateći program je bio vrlo intenzivan i zanimljiv. Imali smo zadovoljstvo da posetimo 8 najboljih vinarija u državi koje su nas dočekale širom otvorenih vrata. Naše kolege i prijatelji iz Severne Makedonije su pokazali međunarodnom žiriju značenje balkanske gostoljubivosti, topline i srdačnosti. Vino je most koji spaja nacije a to smo svi mogli da osetimo u Skoplju. Radujem se što ćemo vas sve pozdraviti i na festivalu u Sofiji".\nSpecijalnu nagradu za "Vinsku ličnost Balkana" je dobio Pol Robert Blom koji aktivno promoviše vina Balkana još od 1964. godine. Laureat nije krio radost što je dobio ovo priznanje za 50 godina rada tokom kojih je prodavao i promovisao balkanska vina.\nJoš jedna izuzetna vest koja je objavljena na gala večeri (a koja je svakako obradovala vinsku scenu Srbije) je i promena na čelu takmičenja. Od samog osnivanja takmičenja BIWC, funkciju predsednika takmičenja je obavljao Konstantin Lazarakis MW iz Grčke. U narednom periodu, takmičenje će se razvijati i rasti dalje pod vođstvom novog predsednika takmičenja - Igora Lukovića iz Srbije.\nA za sam kraj je ostavljena i objava države koja će biti domaćin BIWC takmičenja sledeće godine. Grčka i glavni grad Atina će u 2022. godini biti prestonica balkanskih vina.\nTradicionalno, sudije BIWC spuštaju zavesu na ovogodišnju proslavu i takmičenje i nazdravljaju nakon 3 intenzivna dana sa - pivom... A ostaje da sačekamo kompletne finalne rezultate sa takmičenja BIWC 2021 koji će biti objavljeni na festivalu balkanskih vina u Sofiji 18. juna 2021. godine.


Kolumne: Srbija među zemljama sa najbednijim ekonomijama\nSrbija među zemljama sa najbednijim ekonomijama\nSrbija se nalazi na desetom mestu na listi od 62 zemlje na Blumbergovom Indeksu bede odnosno liste "najbednijih" ekonomija u 2018. godini.\nKako piše list "Danas", ovo je pak jedna od retkih lista gde je bolje biti što dalje od prvog mesta s obzirom da je prvi ujedno i "najbednija" ekonomija. Ovo mesto kao prethodnih godina suvereno drži Venecuela sa čak 929,824.5 poena, pre svega zbog hiperinflacije koja razara ovu zemlju. Daleko iza, na drugom mestu je Argentina, a zatim Južna Afrika, Turska i Grčka.\nIako pozicija nije baš sjajna, ona je ipak napredak. Kada se prvi put pojavila na Indeksu bede Srbija je 2016. godine bila na sedmom mestu, zatim 2017. na osmom, da bi u 2018. godini završila na 10. mestu. Ekonomisti koje konsultuje Blumberg procenjuju da će na indeksu za 2019. godinu Srbija pasti na 11. mesto, a da će nas preskočiti Saudijska Arabija.\nOvaj indeks sabira stope nezaposlenosti i inflacije tako dajući određenu sliku kako živi prosečan stanovnik neke zemlje. Milojko Arsić, profesor na Ekonomskom fakultetu u Beogradu, ističe da je ovaj indeks jednostavan, za razliku od drugih kompleksnijih indeksa koji uzimaju u obzir veliki broj faktora, ali da zato ima i mana.\n"Po meni ipak je bolje pratiti u dužim serijama od pet do 10 godina napredak u bruto domaćem proizvodu zemalja. Ovaj indeks može biti relevantan ako se porede zemlje na sličnom nivou razvoja i koje rastu sličnim tempom", objašnjava Arsić. On napominje da je za merenje kvaliteta života ipak potrebno uzeti u obzir zdravstvo, obrazovanje i niz drugih parametara.\nNa listi koja bi obuhvatala zemlje Centralne i Istočne Evrope Srbija bi bila ubedljivo najgora, dok ako bi se poredila samo u okviru regiona Zapadnog Balkana bili bi pri vrhu.\nAko smo najgori u regionu sa kojim mnogi ekonomisti misle da bi trebalo da se poredimo, onda smo skoro pa lideri u ovom našem regionu Zapadnog Balkana gde su osim nas BiH, Makedonija, Crna Gora i Albanija. Ove zemlje nisu se našle u indeksu bede Blumberga, a da jesu bilo bi gore od nas. Razlog za to je pre svega velika nezaposlenost. U Makedoniji je ona u 2018. iznosila 20,8 odsto, a u BiH 18,4 odsto. Crna Gora je imala nezaposlenost 14,1 odsto, ali je inflacija bila niža nego u Srbiji pa su imale isti indeks bede -15,7.\nNajbolje zemlje po ovom indeksu u prošloj godini bile su Tajland, za koji kažu da je zaslužno "specifično" računanje nezaposlenosti, a odmah iza su Švajcarska i Singapur.


Beograd centar za EBRD na Zapadnom Balkanu - Bizlife.rs\nPotpredsednik Evropske banke za obnovu i razvoj Alen Piju rekao je da će u Beogradu biti regionalno sedište EBRD za svih šest zemalja Zapadnog Balkana.\n„To je važna promena i znak da EBRD želi da bude još prisutniji na terenu, na celom Zapadnom Balkanu i u Srbiji, kao najvažnijoj zemlji regiona“, rekao je Piju u razgovoru sa ministarkom građevinarstva, saobraćaja i infrastrukture, prenosi Ministarstvo.\nNa sastanku u Beogradu ministarka Zorana Mihajlović je kazala da postoji dobar napredak na projektima koje Srbija realizuje uz finansijsku podršku EBRD i da očekuje još efikasniju saradnju sa EBRD na novim projektima, uključujući izgradnju prve deonice autoputa Niš-Merdare-Priština, od Niša do Pločnika.\n„Na sastanku je analizirana realizacija projekata koje EBRD finansira na drumskom Koridoru 10 i Projektu rehabilitacije puteva i unapredjenja bezbednosti saobraćaja, na modernizaciji železnice, kao i o planiranim ulaganjima u vodnom i vazdušnom saobraćaju“, navodi se u saopštenju.\nbeograd zapadni balkan centar Evropska banka za obnovu i razvoj


RTCG - Radio Televizija Crne Gore - Nacionalni javni servis :: Društvo :: CG uvažen partner u vazduhoplovnim asocijacijama / print=true\nFORUM U BUDVI 10. 09. 2019. 13:55 >> 13:54 0\nAgencija za civilno vazduhoplovstvo kao sistemska osnova funkcionisanja civilnog vazdušnog saobraćaja, za deceniju postojanja učinila je da Crna Gora postane ravnopravan i uvažen partner u međunarodnim vazduhoplovnim asocijacijama, kazao je direktor Agencije Dragan Đurović.\nCrna Gora je zemlja domaćin sedmog Foruma o međunarodnoj saradnji, koji organizuje jedna od vodećih institucija u oblasti civilnog vazduhoplovstva,Agencija Evropske unije za sigurnost vazdušnog saobraćaja (EASA).\nTo što se Forum prvi put održava u jednoj zemlji na Zapadnom Balkanu dokaz je važnosti i značaja koji EASA posvećuje ovom regionu, saopštio je na otvaranju Foruma izvršni direktor EASA Patrik Ki.\n„Nalazimo se na raskršću, jer se trenutno dešava mnogo promjena u vazduhoplovstu. Nedavne nesreće sa vazduhoplovom Boing 737 uticale su na povjerenje javnosti u vazduhoplovstvo. Naša je dužnost da održimo to povjerenje i to je posao za sve nas. Drugo važno pitanje kojim se bavimo je održivost i zaštita životne sredine. U Evropi čak postoje kampanje koje osuđuju letjenje avionom, zbog negativnog uticaja na životnu sredinu“, naveo je Ki.\nNa otvaranju Foruma, učesnike je pozdravio iministar održivog razvoja i turizma Pavle Radulović, koji se osvrnuo na značaj razvoja vazdušnog saobraćaja u kontekstu naše zemlje kao turističke destinacije.\n“Znamo da je saobraćaj važna karika u razvoju punih turističkih potencijala, a posebno važan nam je vazdušni saobraćaj, kao najbrže rastući vid transporta. Pri tom, ne mislim samo na avio dostupnost i otvorenost, već takođe i na sigurnost i bezbjednost vazdušnog saobraćaja u Crnoj Gori. Upravo u toj sferi veliku ulogu ima naš domaćin, Agencija za civilno vazduhoplovstvo, čijim naporima danas imamo respektabilnu vazduhoplovnu vlast”, rekao je Radulović.\nDirektor Agencije za civilno vazduhoplovstvo Dragan Đurović podsjetio je da je u prethodnom periodu usvojeno više od 130 normativnih akata, kojim su u naš pravni sistem implementirani propisi Evropske unije u oblasti vazdušnog saobraćaja.\n„Agencija za civilno vazduhoplovstvo kao sistemska osnova funkcionisanja civilnog vazdušnog saobraćaja, za deceniju postojanja učinila je da Crna Gora postane ravnopravan i uvažen partner u međunarodnim vazduhoplovnim asocijacijama“, zaključio je Đurović.\nUčesnici Foruma, njih oko 100, predstavnici su vazduhoplovnih vlasti iz 47 zemaljai tokom tri dana baviće se brojnim aktuelnim temama iz vazduhoplovstva, kao što su porast vazdušnog saobraćaja, ispunjavanje ekoloških zahtjeva, zadržavanje povjerenja javnosti u sigurnost vazdušnog saobraćaja i daljaregionalna i tehnička saradnja. Forum se održava u Budvi.


Hiljade Španaca na skupu ekstremne desnice u Madridu\nSvet Autor:Beta07. okt. 201817:48 > 17:50\nHiljade Španaca učestvovale su danas u Madridu na skupu male ultra desničarske stranke Voks (Vox) koja nastoji da pridobije više pristalica retorikom uperenom protiv migranata i katalonskih separatista.\nGeneralni sekretar stranke Havijer Ortega rekao je okupljenima da Voks ima „jedan jasan cilj“ – da Španci budu na prvom mestu, a govorio je i protiv abortusa i, kako je rekao, „diktature političke korektnosti“, navodi Asošiejted pres.\nPredsednik Voksa Santjago Abaskal zatražio je na skupu da španski premijer, socijalista Pedro Sančes raspiše vanredne izbore. Sančes je na čelu manjinske vlade i navodi da neće raspisivati izbore u skorije vreme.\nBrojni prisutni građani mahali su španskim zastavama i skandirali „Jedinstvena Španija nikad poražena!“\nVoks nije parlamentarna stranka, a prema najnovijim anketama osvojlila bi jedan odsto glasova kada bi izbori sada bili održani. Stranka tvrdi da ima 10.000 članova.\nZa razliku od drugih evropskih zemalja, u Španiji do sada nije došlo do jačanja krajnje desnih partija uprkos ekonomskim problemima u zemlji.\nU Madridu je juče nekoliko hiljada Španaca demonstriralo protiv Sančesove vlade na skupu koji su organizovale marginalne desničarske grupe. Neki učesnici tog skupa mahali su zastavom Španije koja je bila važeća u vreme fašističke diktature Fransiska Franka.


Za subvencioniranje doprinosa u aprilu 32.808.698 KM – Kakanj-X\nNa 9 srp, 2020 40\nVlada Federacije BiH je, na današnjoj sjednici u Sarajevu, dala saglasnost za izdvajanje sredstava utvrđenih Budžetom FBiH za 2020. godinu u ukupnom iznosu od 32.808.698,70 KM, za subvencioniranje doprinosa za obavezna osiguranja poslovnim subjektima za april 2020. godine.\nOva sredstva bit će isplaćena na teret sredstava planiranih u Budžetu Federacije BiH za 2020. godinu Federalnom ministarstvu finansija na poziciji Tekući transferi drugim nivoima vlasti i fondovima – Fond za stabilizaciju privrede.\nU razlozima za donošenje ove odluke je navedeno da je odredbama Zakona o ublažavanju negativnih ekonomskih posljedica omogućeno subvencioniranje iz Budžeta Federacije BiH poslovnim subjektima na ime doprinosa za obavezna osiguranja.\nPorezna uprava FBiH, kao nadležni organ za odlučivanje po zahtjevu poslovnih subjekata o sticanju prava na subvencioniranje na ime doprinosa za obavezna osiguranja, dostavila je Federalnom ministarstvu finansija informaciju o poslovnim subjektima i iznosima koji su stekli pravo na subvencioniranje doprinosa za obavezna osiguranja, a po kojoj će biti isplaćena iz Budžeta Federacije BiH.\nPrema toj informaciji, za april 2020. godine, po 20.889 zahtjeva poslovnih subjekata, za 141.019 zaposlenika, odobreno je ukupno 32.808.698,70 KM, od toga za doprinose za PIO 18.308.313,08 KM, za zdravstveno osiguranje 12.927.836,59 KM i za osiguranje od nezaposlenosti 1.572.549,03 KM.\nAutomobil naletio na djevojku (21) i otkinuo joj nogu, vozač pobjegao sa lica…\nPakistan / Poplave nose sve pred sobom, broj poginulih raste iz dana u…\nStanovnici sami pokušavaju spriječiti katastrofu, slamnatim cijevima…\nPrev\tNext 1 of 7.613